title: It’s Only Rock ’n’ Roll (But I Like It)

text: Kappale äänitettiin joulukuussa 1973 sekä huhti-toukokuussa 1974. Jagger ja Richards ovat kappaleen ainoat silloiset Rolling Stones -jäsenet. Ron Wood soittaa 12-kielistä akustista kitaraa. Vaikka Woodin merkitys kappaleen syntyyn oli suuri, merkittiin se Jaggerin ja Richardsin tekemäksi ja Woodin ”innoittamaksi”. Woodin mukaan hänellä ja Jaggerilla oli sopimus, johon nojaten Wood sai nimiinsä "I Can Feel the Firen" kappaleet ja Jagger vastaavasti ”It’s Only Rock ’n’ Rollin”.


title: It’s Only Rock ’n’ Roll (But I Like It)

text: Mick Jagger on kertonut, että laulu kertoo yhtyeen tuolloisista tuntemuksista. Jagger alkoi väsyä ihmisten jatkuvasti väheksyessä Rolling Stonesin materiaalia aiempaa huonommaksi. Sanoitus sai vaikutteita myös David Bowien kappaleesta ”Rock ’n’ Roll Suicide”.


title: It’s Only Rock ’n’ Roll (But I Like It)

text: Single ilmestyi Britanniassa 26. heinäkuuta ja Yhdysvalloissa päivää myöhemmin. B-puolella oli kappale ”Through the Lonely Nights”. Kappaleesta kuvattiin myös promovideo, jossa yhtye esittää kappaleen teltassa purjehdusasut yllään. Loppua kohti teltta alkaa täyttyä kuplista, joiden alle rumpali Charlie Watts kokonaan peittyy.


title: It’s Only Rock ’n’ Roll (But I Like It)

text: Kappale ylsi Britanniassa kymmenenneksi ja Yhdysvalloissa sijalle kuusitoista. Britanniassa se oli listasijoituksella mitattuna yhtyeen heikoimmin menestynein single sitten vuonna 1963 julkaistun ”Come On” -esikoissinglen, joka oli päässyt sijalle 21. Kymmenen myydyimmän levyn joukkoon ”It’s Only Rock ’n’ Roll (But I Like It)” ylsi Irlannissa ja Norjassa.


title: It’s Only Rock ’n’ Roll (But I Like It)

text: Rolling Stones on esittänyt kappaletta ahkerasti konserteissaan. Se on kuulunut yhtyeen settilistaan vuosina 1975–1977, 1989–1990, 1994–1995, 1997–1999, 2002–2003, 2005–2007 ja 2012–2014. Cover-version kappaleesta ovat tehneet esimerkiksi Spice Girls, Natalie Imbruglia, Emmylou Harris, The Cranberries ja Eurythmics.


title: Ruby Tuesday

text: ”Ruby Tuesday” on vuonna 1967 julkaistu single brittiläiseltä rockyhtyeeltä The Rolling Stonesilta. ”Ruby Tuesday” julkaistiin singlen B-puolena, sillä kappale ”Let’s Spend the Night Together” oli singlen A-puoli.


title: Ruby Tuesday

text: ”Ruby Tuesday” menestyi erittäin hyvin kaupallisesti ja on yhä hyvin arvostettu kappale. Rolling Stone -lehti listasi ”Ruby Tuesdayn” kaikkien aikojen parhaiden kappaleiden listallaan 500 Best Songs Of All Time, sijalle 310.


title: Eptic

text: Michaël Bella (s. 9. huhtikuuta 1993 Waasmunster, Flanderi, Belgia), tunnetaan paremmin nimellä Eptic on belgialainen dubstep-tuottaja ja DJ. Eptic nousi suuren suosioon julkaistuaan hänen Like A Boss EP:en, joka nousi Top 5 -listalle Beatportin dubstep-listalla. Like A Boss EP oli Beatportin dubstep Top 10 -listalla seitsemän viikkoa.


title: Anu Niemi

text: Anu Marjatta Niemi (ent. Raipia, s. 4. heinäkuuta 1974 Kurikka) on suomalainen näyttelijä, teatteriopettaja, ohjaaja ja käsikirjoittaja. Hän on tullut tutuksi etenkin Minna Haaviston roolistaan televisiosarjassa "Uusi päivä". Koulutukseltaan Niemi on teatteritaiteen maisteri, kasvatustieteilijä ja ilmaisutaidon opettaja.


title: Anu Niemi

text: Niemi toiminut näyttelijänä Tampereen Komediateatterissa vuosina 1996–2014 ja Porin Teatterissa 1999–2000. Niemi on näytellyt myös muun muassa Tampereen Improvisaatioteatteri Snorkkelissa ja Pyynikin kesäteatterissa. Vuosina 1996–2014 hän toimi teatteri-ilmaisun opettajana Suomen Teatteriopistossa.


title: Anu Niemi

text: Niemi on toiminut kesäkuusta 2017 alkaen toimitusjohtajana joogaan, hyvinvointiin ja luovuuteen keskittyvässä yrityksessä näyttelijä Sanni Haahdenmaan kanssa.


title: Anu Niemi

text: Niemi oli naimisissa ohjaaja Panu Raipian kanssa vuosina 1999–2014. Liitosta on yksi tytär. Nykyisin Niemi seurustelee tenori Tero Harjunniemen kanssa.


title: Toll Global Forwarding

text: Toll Global Forwarding on yksi viidestä Toll Group:n divisioonasta. Muita Toll Group:n divisioonia ovat Global Logistics, Global Express, Global Resources & Government Logistics sekä Domestic Forwarding.


title: Toll Global Forwarding

text: Toll Group on alun perin australialainen logistiikka- ja huolinta-alan yritys, jonka omistaa nykyään Japan Post.


title: Toll Global Forwarding

text: TGF Finland on osa Toll Global Forwarding:ia ja tarjoaa kansainvälistä lento- ja merirahtia, maantiekuljetuksia sekä huolinta- ja logistiikkapalveluita.


title: Toll Global Forwarding

text: Toll Group:n perusti Albert F. Toll Newcastlessa Australiassa vuonna 1888. Alkujaan toiminta perustui hiilen kuljetukseen hevoskärryillä. 1960-luvulla Toll yhdistyi Peko Wallsend Groupin kanssa ja erikoistui kaivostoiminnassa käytettävien tavaroiden kuljetukseen.


title: Toll Global Forwarding

text: Tollin toimitusjohtaja Paul Little ja hallituksen puheenjohtaja Peter Rowsthorn ostivat yrityksen 1986. Toll listattiin pörssiin 1993 Australian Stock Exchangeen.


title: Toll Global Forwarding

text: Tollin liikevaihto on nykyään 8 700 miljoonaa Australian dollaria (n. 6.5 miljardia euroa) ja yhtiö työllistää yli 40 000 henkilöä 55 eri maassa (2011).


title: Toll Global Forwarding

text: Toll Group siirtyi Japan Post:n omistukseen yrityskaupan myötä vuonna 2015.


title: Doom and Gloom

text: ”Doom And Gloom” on brittiläisen rockyhtyeen The Rolling Stonesin vuonna 2012 julkaistu rock/hard rock-kappale.


title: Doom and Gloom

text: The Rolling Stones teki kaksi uutta kappaletta juhlistaakseen upeaa 50-vuotista uraansa vuonna 2012. ”Doom And Gloom” menestyi myös kaupallisesti hyvin. Se nousi Kanadan singlelistalla ykköseksi, jaYhdysvalloissa sen paras sijoitus oli kahdeksas, Billboardin Heritage Rock -listalla. Billboardin Rock Songs -listalla kappale oli sijalla 30. Yhdistyneen kuningaskunnan virallisella singlelistalla ”Doom and Gloom” löytyi sijalta 61 ja Yhdistyneen kuningaskunnan Airplay Top 50 -listalla se oli 21.


title: Doom and Gloom

text: Vuonna 2012 julkaistulta The Rolling Stonesin kokoelma levyltä "GRRR!", löytyvät yhtyeen vanhojen hittien lisäksi myös ”Doom and Gloom” ja ”One More Shot”.


title: Jyväskylän Weikot

text: Jyväskylän Weikot on jyväskyläläinen urheiluseura, joka keskittyy nykyisin koripalloon.


title: Jyväskylän Weikot

text: Seura perustettiin vuonna 1905. Jyväskylän Weikot nousi Koripallon I-divisioonaan kaudeksi 2012–2013.


title: Jyväskylän Weikot

text: Weikot oli 1950- ja 1960-luvulla TUL:n parhaita pesäpalloseuroja. Se pelasi sekä Pesäpalloliiton että TUL:n sarjoissa. Liittojen yhteistoiminnan katkettua 1955 seura jakautui kahtia, Weikot jatkoivat TUL:n puolella ja SPL:n sarjassa pelattiin nimellä Veikot–55, joka vuonna 1957 muuttui muotoon Jyväskylän Pesä-Veikot. Pesä-Veikot pelasivat myös lentopalloa ja voittivat naisten puolella Suomen mestaruuksia.


title: Pallosalama (kirja)

text: Pallosalama on yhdeksäs Ian Flemingin kirjoittama James Bond -kirja. Kirja julkaistiin vuonna 1961. Kirjan pohjalta tehtiin vuonna 1965 samanniminen elokuvasovitus.


title: Pallosalama (kirja)

text: Kirjassa rikollisjärjestö Spectre kaappaa Naton pommikoneen ja vaatii siitä sadan miljoonan punnan lunnaita. MI6 lähettää 007:n jäljittämään konetta.


title: Need for Speed: Most Wanted (vuoden 2012 videopeli)

text: Need for Speed: Most Wanted on vuoden 2012 ajopeli, jonka on julkaissut Electronic Arts.


text: Peli on tyypiltään avoimen maailman peli.


title: Oliver Webb

text: Oliver ”Oli” James Webb (s. 20. maaliskuuta 1991 Manchester) on brittiläinen moottoriurheilija. Hän aloitti uransa karting-sarjoissa yhdeksänvuotiaana. Vuonna 2004 hän voitti Mini Max Championship -sarjan mestaruuden. Vuosina 2005–2006 Webb kilpaili T-Cars-sarjassa sijoittuen toiseksi Autumn Trophy -luokassa 2005 ja kolmanneksi pääsarjassa 2006. Vuosina 2007–2009 Webb kilpaili Britannian Formula Renault -sarjassa sijoittuen sarjan kolmanneksi vuonna 2009. Samana vuonna Webb kilpaili Eurocup Formula Renault -sarjassa. Vuonna 2008 Webb sijoittui toiseksi Portugalin Formula Renault -talvisarjassa. Vuonna 2010 Webb sijoittui kolmanneksi Britannian F3-sarjassa. Vuonna 2011 Webb ajoi Formula Renault 3.5 -sarjassa saavuttaen 17 pistettä ja sijoittuen loppupisteissä 21:nneksi. Vuosina 2011–2012 Webb kilpaili Indy Lights -sarjassa vaihtelevalla menestyksellä. Vuonna 2013 Webb teki paluun Formula Renault 3.5 -luokassa saavuttaen 27 pistettä. Vuonna 2014 Webb ajoi vain viisi kilpailua samassa sarjassa saavuttamatta pisteitä.


title: Reikä sydämessäni

text:
Reikä sydämessäni ("Ett hål i mitt hjärta") on vuonna 2004 ensi-iltansa saanut ruotsalaisen Lukas Moodyssonin käsikirjoittama ja ohjaama draamaelokuva.
Ankeassa kerrostaloasunnossa kuvataan amatööripornoa. Kaksi miestä ja yksi nainen sekoilevat kameran kanssa. Toisen miehen murrosikäinen poika istuu pimennetyssä huoneessaan, kuuntelee synkkää metelimusiikkia ja kasvattaa kastematoja. Kohtausten seassa nähdään lähikuvia kirurgisista leikkauksista ja runnellusta tekovaginasta.
Helsingin Sanomissa Kati Sinisalo aloitti arvionsa sanomalla, että "Reikä sydämessäni" on ruma, vastenmielinen ja ahdistava elokuva. Hän tunnusti, ettei edes pystynyt katsomaan kaikkia sen inhottavimpia kuvia. Elitistin Ilja Rautson mielestä tosi-tv-tyylillä kuvattu elokuva on katsojia vaivaannuttava ja tekijöitään nöyryyttävä: ”Irvokas, paikallaan junnaava pintakatsaus monimutkaiseen aiheeseen, jota sietäisi käsitellä ihan vakavastikin.”


title: Sodan oppitunnit

text: Sodan oppitunnit ("The Fog of War: Eleven Lessons from the Life of Robert S. McNamara") on vuonna 2003 ensi-iltansa saanut Errol Morrisin ohjaama dokumenttielokuva, Yhdysvaltain 1960-luvun Kennedyn ja Johnsonin hallitusten puolustusministeristä Robert McNamarasta. Elokuvalle sai parhaan dokumenttielokuvan Oscar-palkinnon vuonna 2004.


title: George McNamara

text: George Andrew McNamara (26. elokuuta 1886 – 10. maaliskuuta 1952) oli kanadalainen ammattijääkiekkoilija. Hän voitti vuonna 1914 Stanley Cupin Toronto Blueshirtsin joukkueessa. Hänen veljensä Harold ja Howard McNamara pelasivat hekin jääkiekkoa ammattilaisina.


title: George McNamara

text: George McNamara valittiin Hockey Hall of Fameen 1958.


title: GRRR!

text: GRRR! on brittiläisen rockyhtyeen The Rolling Stonesin vuonna 2012 ilmestynyt kokoelma-albumi. Yhtye juhlisti sillä 50-vuotista taivaltaan. Levystä on saatavilla 40, 60 tai 80 kappaleen versiot.


title: GRRR!

text: 40 kappaleen versiossa on 40 The Rolling Stonesin jäsenten valitsemaa kappaletta, joita he pitävät omina suosikkeinaan tai yhtyeen parhaina. 40 kappaleen versiossa, kappaleet on jaoiteltu sillä tavalla, että ensimmäisellä levyllä on 20 kappaletta, vuosilta 1962–1969 ja toisella albumilla kappaleita vuosilta 1971–2012. Kakkoslevyllä on kaksi täysin uutta kappaletta ”Doom and Gloom” ja ”One More Shot”, jotka julkaistiin lokakuussa 2012.


title: Völkl

text: Völkl on saksalainen laskettelusuksien valmistaja. Suksista se on laajentanut valikoimaansa myös muihin ulkoiluvarusteisiin, lumilautoihin ja tennisvarusteisiin.


title: Abd-ul-Aziz (sulttaani)

text:
Abd-ul-Aziz (, ) (8. helmikuuta 1830 – 4. kesäkuuta 1876) oli 32. Osmanien valtakunnan sulttaani ja 111. islamin kalifi.
Abd-ul-Aziz oli Mahmut II:n poika ja Abd-ul-Mejidin veli. Hänen veljensä kuoli 25. kesäkuuta 1861 ja otti veljensä paikan 31-vuotiaana.


title: Abd-ul-Aziz (sulttaani)

text: Abd-ul-Azizilla oli kuusi vaimoa: Dürr-i Nev Baş, Hayran-î-Dil, Eda-Dil, Neş’erek (Nesrin), Gevheri, Yıldız (Gözde).


title: Gradara

text: Gradara on pieni linnoituskaupunki Pesaro e Urbinon maakunnassa Marchen hallintoalueella Keski-Italiassa.


title: Gradara

text: Keskiajalla Gradaran linnaa ja kaupunkia hallitsi Malatestan suku. Malatestoilta Federico da Montefeltro valloitti linnan Sforzan suvulle. Tällöin linnaan muutti myös Lucrezia Borgia, joka oli naitettu Giovanni Sforzalle vuonna 1493. Lucrezia ei viihtynyt linnassa. Kirjeissään hän valitteli inhoavansa vetoisaa linnaa. Tämän jälkeenkin linnan omistus vaihtui useasti, kuuluen muiden muassa Della Roveren, Borgian ja Medicin suvuille.


title: Gradara

text: Gradaran linna tunnetaan myös Dante Alighierin Jumalaisesta näytelmästä. Rakastavaisten Paolon ja Francescan tarina sijoittuu kaupunkiin tositapahtumiin perustuen.


title: Hugo Ahlberg

text:
Hugo Wilhelm Ahlberg (25. helmikuuta 1930 Helsinki – 9. lokakuuta 1996 Turku) oli suomalainen radio- ja televisiojuontaja ja yritysjohtaja. Hän työskenteli Oy Scan-Auto Ab:n mainospäällikkönä ennen kuin hänestä tuli yrityksen pääjohtaja.
Ahlberg esiintyi äänellään 1950-luvun lopulta alkaen muun muassa Saabin ja Fazerin mainoksissa sekä Suomen Tietotoimiston uutistenlukijana. Hän selosti myös useita luonto- sekä matkailuaiheisia filmejä, ja esimerkiksi presidentti Urho Kekkosen 60-vuotiselokuvassa. Hugo Ahlberg juonsi monen monta Miss Suomi-kisaa ja häntä kutsuttiinkin "Mr. Ääneksi". Hän selosti monta "Eläintarhan ajoa" ja oli kiinnostunut autourheilusta ja saikin jo 16-vuotiaana ajokortin erikoisluvalla presidentiltä. Hän selosti tunnetuksi tullutta automatkailuaiheista televisiosarjaa "Nelostie". Ahlbergin viimeiseksi juontotyöksi jäi Yle TV2:n sarja "Suomen Parhaat", jossa etsittiin eri alojen parhaita ammattilaisia.


title: Hugo Ahlberg

text: Ahlberg sai kauppaneuvoksen arvonimen vuonna 1987.


title: Bouse Hutton

text: John Bower "Bouse" Hutton (24. lokakuuta 1877 – 27.lokakuuta 1962) oli kanadalainen jääkiekkomaalivahti, jonka seura oli Ottawa Hockey Club. Hutton pelasi myös lacrossea Ottawa Capitalsissa ja kanadalaista jalkapalloa Ottawa Rough Ridersissa. Hän saavutti huipputason kussakin kolmessa lajissa voittaen mestaruuden jokaisessa.


title: Bouse Hutton

text: Pelaajauran jälkeen Hutton oli jääkiekossa kykyjenetsijä Ottawalle vuosien ajan.


title: Bouse Hutton

text: Hänet nimettiin Hockey Hall of Fameen jäseneksi 1963.


title: Viimeinen suudelma

text: Viimeinen suudelma ("L’ultimo bacio") on vuonna 2001 ensi-iltansa saanut Gabriele Muccinon käsikirjoittama ja ohjaama elokuva.


title: Rafael von Frenckell

text: Rafael Theodor von Frenckell (21. marraskuuta 1883 Helsinki – 16. huhtikuuta 1978 Helsinki) oli suomalainen teollisuusjohtaja. Hänelle myönnettiin 1943 vuorineuvoksen arvo. Frenckell oli W. Rosenlew & Co:n toimitusjohtaja 1916–1923 ja jälleen 1932–1946 ja Suomen Paperitehtaitten Yhdistyksen toimitusjohtaja 1923-1931.


title: Rafael von Frenckell

text: Hänen veljensä oli Erik von Frenckell ja isänsä Carl Theodor von Frenckell.


title: Soturin varjo

text: Soturin varjo tai Kerran sotureita 2 ("What Becomes of the Broken Hearted") on vuonna 1999 ensi-iltansa saanut Ian Munen ohjaama uusiseelantilainen elokuva, joka kertoo Uuden-Seelannin maoreihin kuuluvasta väkivaltaisen isän tyrannisoimasta perheestä. Elokuva perustuu Alan Duffin romaaniin "Soturin varjo", joka on jatko-osa romaanille "Kerran sotureita", jonka pohjalta syntyi Lee Tamahorin vuonna 1994 ohjaama samanniminen elokuva.


title: Teemu Aromaa

text: Teemu Tapio Salvador Aromaa (s. 13. syyskuuta 1973 Helsinki) on suomalainen näyttelijä. Hän valmistui teatteritaiteen maisteriksi teatterikorkeakoulusta vuonna 2000. Aromaa on esiintynyt elokuvissa, televisiosarjoissa ja näyttämöllä muun muassa Turun Linnateatterissa, Espoon Kaupunginteatterissa ja Komediateatteri Arenassa.


title: Draculan kosto

text: Draculan kosto () on vuonna 1972 ensi-iltansa saanut Alan Gibsonin ohjaama brittiläinen kauhuelokuva, jonka pääosissa ovat Christopher Lee kreivi Draculana ja Peter Cushing van Helsinginä. Elokuva on Hammer Film Productionsin tuottama. "Draculan koston" tarina on siirretty muista Hammerin Dracula-elokuvista poiketen 1970-luvulle.


title: Draculan kosto

text: "Draculan kosto" on kuudes Hammerin Dracula-elokuva ja viides, jossa Christopher Lee on pääosassa kreivi Draculana. "Draculan kosto" -elokuva on myös Peter Cushingin paluu van Helsingin rooliin ensimmäistä kertaa kahteentoista vuoteen. Hän viimeksi näytteli van Helsingiä vuonna 1960 ilmestyneessä "The Brides of Dracula". "Draculan kostossa" myös Lee ja Cushing näyttelevät ensimmäistä kertaa neljääntoista vuoteen samassa elokuvassa Draculaa ja van Helsingiä; viimeksi vuonna 1958 ilmestyneessä ensimmäisessä "Draculassa".


title: Draculan kosto

text: "Draculan kostoa" seurasi seuraavana vuonna ilmestynyt "Dracula elää ja voi hyvin", johon Lee ja Cushing palasivat Draculana ja van Helsinginä 1970-luvun Lontooseen. "Dracula elää ja voi hyvin" -elokuvassa Lee tekee viimeisen Hammer-Dracula-roolinsa. "Dracula elää ja voi hyvin" on Hammerin Dracula-sarjan toiseksi viimeinen elokuva, jota seurasi vuonna 1974 ilmestynyt "Seitsemän vampyyrin legenda". Viimeiseen elokuvaan Cushing palasi van Helsinginä, mutta Draculan rooliin astui John Forbes-Robertson.


title: Draculan kosto

text: Kreivi Dracula (Christopher Lee) ja Lawrence van Helsing (Peter Cushing) ottavat yhteen Lontoossa vuonna 1872. Dracula tuhoutuu tuhkaksi, mutta kamppailu koituu myös van Helsingin kohtaloksi. Taistelua sivusta seurannut henkilö ottaa talteen Draculan sormuksen sekä tämän tuhkaa. Sata vuotta kuluu.


title: Draculan kosto

text:
Vuonna 1972 Lontoon Chelsean hippinuoriso haluaa piristystä elämäänsä ja päättää pitää mustan messun hylätyssä kirkossa ja herättää Dracula henkiin. Joukkoon kuuluu myös Lawrence van Helsingin jälkeläinen Jessica van Helsing (Stephanie Beacham), jonka kreivi haluaa tuhota.
Elokuvan käsikirjoitti Don Houghton ja tuotti Josephine Douglas ja Michael Carreras. Mike Vickers sävelsi elokuvaan musiikin.


title: Draculan kosto

text: "Draculan koston" kuvaukset alkoivat syyskuussa vuonna 1971 ja sitä kuvattiin Englannin Hertfordshiressä ja Lontoon Chelseassa. Elokuvan työnimiä olivat "Dracula Chases the Mini Girls", "Dracula Chelsea '72" ja "Dracula '72".


title: Draculan kosto

text: "Draculan kosto" sai ilmestyessään sekalaisista huonoihin arvosteluja. "Chicago Sun-Timesin" Roger Ebert antoi elokuvalle vain yhden tähden neljästä.


title: Draculan kosto

text: Elokuvalla on Rotten Tomatoes -sivustolla 25 prosentin "mätä"-arvosana, joka perustuu 8 arvosteluun. Internet Movie Databasessa elokuvalla on 5.6/10.


title: Draculan kosto

text: "Draculan kosto" sai ensi-iltansa Tanskassa 26. kesäkuuta vuonna 1972. Elokuva julkaistiin Länsi-Saksassa 30. kesäkuuta, Itävallassa elokuussa ja Ruotsissa 28. elokuuta ennen kuin "Draculan kosto" sai kotimaan ensi-illan Isossa-Britanniassa 28. syyskuuta vuonna 1972. Columbia-Warner Distributors toimi elokuvan levittäjänä Isossa-Britanniassa. Yhdysvalloissa elokuva pääsi teatterilevitykseen 17. marraskuuta 1972. Yhdysvalloissa elokuvan jakelusta vastasi Warner Brothers.


title: Draculan kosto

text: "Draculan kosto" ei päässyt Suomeen teatterilevitykseen, sillä Valtion elokuvatarkastamo määräsi sille ikärajan KK (Kokonaan kielletty) (perusteluilla ""raaistava sekä omiaan kauhua herättämällä vaikuttamaan mielenterveyttä vahingoittavasti""), joten elokuvaa ei saanut Suomessa laillisesti näyttää eikä levittää. Täyskielto raukesi vasta vuonna 1.1.2001 kuvaohjelmien tarkastusta koskevan lakimuutoksen tultua voimaan, mutta koska elokuva esitettiin Suomen televisiossa 27. kesäkuuta vuonna 1990, on oletettavaa, että kielto on rauennut jo aiemmin. Suomessa elokuvan ikärajaksi on määrätty nykyisin K-18.


title: Draculan kosto

text: Elokuvan soundtrack julkaistiin 4. toukokuuta vuonna 2009. Soundtrackeja julkaistiin rajoitettu 1 500 kappaleen määrä.


title: Draculan kosto

text: Kokonaiskesto: 53:07


title: Draculan kosto

text: "Draculan kosto" julkaistiin DVD:lle vuonna 2005 Isossa-Britanniassa, Yhdysvalloissa ja Saksassa. Suomessa elokuva julkaistiin DVD:lle 28. lokakuuta 2005.


title: Draculan kosto

text: Elokuva on julkaistu 6. marraskuuta 2007 Dracula-elokuvien "Dracula", "Dracula on noussut haudastaan" ja "Dracula, paholaisen lähettiläs" yhdessä neljän osan DVD-julkaisussa.


title: James Frey

text: James Frey (12. syyskuuta 1969 Cleveland, Ohio) on yhdysvaltalainen kirjailija.


title: James Frey

text: Freyltä on suomennettu puolifiktiivinen muistelmateos "Miljoonia sirpaleita" (2006) ja hänen yhdessä Nils Johnson-Sheltonin kanssa kirjoittamansa Endgame-trilogia.


title: Elling

text: Elling on vuonna 2001 ensi-iltansa saanut norjalainen, Petter Næssin ohjaama elokuva. Se kertoo äitinsä luona aikuiseksi asuneesta neuroottisesta runoilijasta Ellingistä ja seksihullusta mutta vähä-älyisestä Kjell Bjarnesta, jotka viranomaiset osoittavat asumaan samaan tukiasuntoon Oslossa. Elokuva oli ehdolla parhaan ulkomaisen elokuvan Oscar-palkintoon. Se sai jatko-osan "Äidin Elling" vuonna 2003.


title: Copper Box

text: Copper Box on urheiluhalli Lontoon olympiapuistossa. Siellä järjestettiin kesäolympialaisten 2012 käsipallo ja nykyaikaisen viisiottelun miekkailutapahtumat. Paralympialaisissa siellä pelattiin maalipalloa.


title: Copper Box

text: Olympiakisojen jälkeen areena siirtyi lontoolaisen London Lions -koripallojoukkueen käyttöön.


title: Teppo Airaksinen

text: Teppo Airaksinen (s. 1982) on suomalainen ohjaaja ja käsikirjoittaja.


title: Teppo Airaksinen

text: Airaksinen on ohjannut ja käsikirjoittanut lyhytelokuvia, televisiosarjoja ("Kimmo", "Uusi päivä") sekä elokuvia ("Kulman pojat", "Napapiirin sankarit 2"). Hän on toiminut myös rekvisiitta-assistenttina ("Colorado Avenue") ja järjestysapulaisena ("Joulutarina").


title: Teppo Airaksinen

text: Vuonna 2012 Airaksinen oli ehdolla vuoden ohjaajan Kultaisen Venlan saajaksi "Kimmo"-televisiosarjasta. "Kimmo" oli samana vuonna ehdolla vuoden parhaan komediaohjelman sarjassa.


title: Teppo Airaksinen

text: Airaksinen ohjaa Antti Heikkisen Juice-elämäkertaan pohjaavan, Antti Heikki Pesosen käsikirjoittaman elokuvan, jota alettiin työstää vuonna 2015.


title: Teppo Airaksinen

text: Airaksisen Katto-elokuva voitti vuonna 2017 Cannesin elokuvajuhlilla lyhytelokuvien kilpasarjassa kakkospalkinnon.


title: Sutten valtakunta

text:
Sutten valtakunta ("L'Empire des loups") on vuonna 2005 ensi-iltansa saanut Chris Nahonin ohjaama elokuva.
Anna Heymes, tyylikäs 31-vuotias pariisilainen kotirouva kokee painajaisia ja harhanäkyjä kaupungissa tapahtuvista raaoista murhista. Samaan aikaan kaksi poliisimiestä selvittävät murhatapauksia. Juoni tiivistyy, kun Annalle selviää että hänen oma turkkilaistaustansa on yritetty häivyttää plastiikkakirurgisin toimenpitein. Eri juonenkäänteistä seuraa välienselvittely turkkilaismafian ja Annaa etsivän murhaajan välillä.


title: Petteri Voutilainen

text: Petteri Voutilainen (s. 1. kesäkuuta 1960) on suomalainen aktiiviuransa lopettanut koripalloilija.


title: Petteri Voutilainen

text: Voutilaisen kasvattajaseura on Kontulan Urheilijat. Hän aloitti pääsarjauransa kaudella 1978–1979 Porvoon Tarmossa, jota hän edusti kahden kauden ajan. Vuonna 1980 Voutilainen siirtyi pelaamaan Turun NMKY:hyn, jota hän edusti pääsarjauransa loppuun asti vuoteen 1995. Pisteiden valossa hänen paras kautensa oli kausi 1987–1988, jolloin hän teki 15,9 pistettä ottelua kohden.


title: Waldemar von Frenckell

text: Waldemar von Frenckell (15. toukokuuta 1853 Tampere – 28. toukokuuta 1936 Tukholma, Ruotsi) oli Frenckellska Tryckeri Ab:n omistaja, Leppäkoski Fabrikers Ab:n toimitusjohtaja, J. C. Frenckell & Sonin isännöitsijä. Hänelle myönnettiin todellisen valtioneuvoksen arvonimi. Hänen testamenttivaroillaan perustettiin Waldemar von Frenckellin säätiö 1938. Säätiön tarkoituksen oli edistää tieteellistä tutkimusta, palkita isänmaallista ja kulttuurityötä sekä tukea yhteiskunnallista ja tieteellistä toimintaa. Lisäksi perustettiin Waldemar von Frenckellin rahasto syöpätautien torjumiseksi.


title: Waldemar von Frenckell

text: Frenckellin isä oli kauppaneuvos Frans von Frenckell ja hänen veljensä oli Carl Theodor von Frenckell. Hän oli valtiopäivillä 1882, 1904–1905 ritariston ja aatelissäädyn edustaja.


title: Koripallon I-divisioona-kausi 2012–2013

text: Kausi 2012–2013 oli koripallon I-divisioonan 38. kausi. Kyseiseksi kaudeksi sarja jaettiin A- ja B-divisiooniin. A-divisioonan joukkueet pyrkivät nousemaan Korisliigaan ja B-divisioonan joukkueet yrittävät nousta A-divisioonaan.


title: Koripallon I-divisioona-kausi 2012–2013

text: Uudistuksen myötä sarjan joukkuemäärää lisättiin.


title: Minä olen Sam

text: Minä olen Sam ("I Am Sam") on vuonna 2001 ensi-iltansa saanut Jessie Nelsonin ohjaama elokuva, jonka pääosaa esittää Sean Penn. Hän oli roolistaan ehdolla parhaan miespääosan Oscar-palkintoon.


title: Minä olen Sam

text: Elokuva kertoo kehitysvammaisen yksinhuoltajan Sam Dawsonin (Penn) yrityksistä kasvattaa tytärtään Lucya (Dakota Fanning). Tyttären kouluvaikeudet johtavat lastensuojeluviranomaisten väliintuloon. Sam menettää huoltajuutensa, mutta saa puolelleen vaikutusvaltaisen naisjuristin (Michelle Pfeiffer).


title: Rabbids Land

text: Rabbids Land on Wii U:lle marraskuussa 2012 julkaistu videopeli. Sen näytteli ensimmäistä kertaa Ubisoft E3 2012-messuilla. Se on Raving Rabbids-sarjan seitsemäs peli, jos ei lasketa "Rabbids Go Phonea" sekä käsikonsolipelejä.


title: Rabbids Land

text: Rabbids Land sai pääosin ristiriitaisen vastaanoton, sillä Metacriticin keskiarvoksi muodostui 52/100.


title: Rabbids Land

text: IGN antoi pelille arvosanaksi 5.0 kutsuen sitä "keskinkertaiseksi seurapelin minipelikokoelmaksi". IGN yllättyi sen joistakin huvittavista minipeleistä sekä hyvästä laitteiston käytöstä, mutta kritisoi hengettömiä minipelejä, väsynyttä lautapelivalikoimaa ja kauheaa moninpeliä.


title: Rabbids Land

text: Nintendo Life antoi pelille positiivisen arvion, antaen sille 7/10 pistettä. Nintendo Life yllättyi pelin hauskoista minipeleistä, mahtavista grafiikoista, mutta kritisoi muutamaa minipeliä sekä nähtävyyksien puutetta.


title: Rabbids Land

text: Gane Informer antoi pelille vain 4/10 pistettä. Game Informer kritisoi väsynyttä lautapelikonseptin infusointia sekä matalaa uudelleenpelattavuusarvoa. Arvostelija kehui pelin animaatioita mahtaviksi, mutta grafiikat kokonaisuudessaan eivät olleet vaikuttavia, väittäen että peli olisi voitu vielä julkaista Wiille.


title: Rabbids Land

text: Nintendo World Report antoi pelille 7/10 pistettä, kehuen sen hauskaa moninpeliä, Off-TV Playtä, sekä hyvin suunniteltua tyyliä, mutta kritisoi puolestaan matalaa vaikeustasoa, luovuuden puutetta sekä sitä että peliä pystyy samaan aikaan pelaamaan enimmillään vain kaksi pelaajaa.


title: Rabbids Land

text: Gamereactor antoi pelille 5/10 pistettä kehuen huvittavia minipelejä sekä avattavien Rabbids-videoiden määrää, mutta kritisoi lautapelirakenteen tylsyyttä, minipelien pientä maksimipelaajamäärää sekä köyhää sisältöä.


title: Dracula elää ja voi hyvin

text: Dracula elää ja voi hyvin () on Alan Gibsonin ohjaama brittiläinen kauhuelokuva vuodelta 1973. Elokuva on Hammer Film Productionsin tuottama. Elokuvan pääosissa ovat Christopher Lee kreivi Draculana ja Peter Cushing van Helsinginä.


title: Dracula elää ja voi hyvin

text: "Dracula elää ja voi hyvin" on kahdeksas ja toiseksi viimeinen Hammerin Dracula-sarjan elokuva, ja seitsemäs ja viimeinen, jossa Christopher Lee näyttelee Draculaa. "Dracula elää ja voi hyvin" on myös kolmas Dracula-sarjan elokuva, jossa Peter Cushing näyttelee van Helsingiä Leen kanssa; muut osat ovat "Dracula" (1958) ja "Draculan kosto" (1972).


title: Dracula elää ja voi hyvin

text:
"Dracula elää ja voi hyvin" sijoittuu 1970-luvun Lontooseen. Liikemieheksi ryhtynyt vampyyrikreivi kohtaa vanhan vastustajansa jälkeläisen. Scotland Yardin etsivät joutuvat turvautumaan professori van Helsingin (Peter Cushing) apuun outojen katoamisten selvittämisessä. Salatieteisiin erikoistunut professori epäilee syylliseksi itseään Draculaa (Christopher Lee)...
Kahdeksannen "Draculan" käsikirjoitti Don Houghton, joka myös tuotti elokuvan Roy Skeggsin kanssa. Stephanie Beachamin oli tarkoitus uusia roolinsa Jessicana, mutta Beacham ei ollut saatavilla. Jessica van Helsingin rooliin astui Joanna Lumley.


title: Dracula elää ja voi hyvin

text: "Dracula elää ja voi hyvin" -elokuvan kuvaukset alkoivat työnimellä "Dracula is Dead and Well and Living in London" 18. marraskuuta vuonna 1972 ja päättyivät 30. joulukuuta. Elokuva kuvattiin Technicolor-menetelmällä Englannin Hertfordshiren Borehamwoodissa sijaitsevalla Elstree Studiosilla, Lontoon Notting Hillissä ja South Kensingtonissa.


title: Dracula elää ja voi hyvin

text: Elokuvan työnimi "Dracula is Dead and Well and Living in London" on parodia off-Broadway-musikaalin (1968) ja sen elokuvaversion (1975) nimestä "Jacques Brel Is Alive and Well and Living in Paris". Christopher Lee ei ollut huvittunut elokuvan humoristisesta nimestä:


title: Dracula elää ja voi hyvin

text: Elokuvalle annettiin lopulta nimi "The Satanic Rites of Dracula".


title: Dracula elää ja voi hyvin

text: "Dracula elää ja voi hyvin" oli viimeinen Hammer-elokuva, jonka Christopher Lee ja Peter Cushing tekivät yhdessä. Leelle tarjottiin Draculan roolia vielä Dracula-sarjan yhdeksänteen elokuvaan "Seitsemän vampyyrin legenda", mutta kieltäytyi. Cushing otti vastaan van Helsingin roolin elokuvasta vielä viimeisen kerran. John Forbes-Robertson astui kreivi Draculan rooliin elokuvasarjan viimeisessä osassa. Lee ja Cushing näyttelivät seuraavan kerran seikkailuelokuvassa "Prinssi Hassanin seikkailut" vuonna 1979, mutta kului kymmenen vuotta "Dracula elää ja voi hyvin" -elokuvan ensi-illan jälkeen ennen kuin kaksikko näytteli yhdessä seuraavassa kauhuelokuvassa "Kauhujen talo" (1983).


title: Dracula elää ja voi hyvin

text: Allrovi kutsui elokuvaa "kiinnostavimmaksi" elokuvaksi Hammerin Dracula-elokuvasarjassa. "Time Out" kirjoitti elokuvasta "paljon heikkoja toimintakohtauksia ja repliikkejä, mutta silti valtava parannus "Draculan kostosta.""


title: Dracula elää ja voi hyvin

text: "Dracula elää ja voi hyvin" sai ensi-iltansa Länsi-Saksassa 3. marraskuuta vuonna 1973. Kotimaassa elokuva sai ensi-illan 13. tammikuuta vuonna 1974. Yhdysvalloissa elokuva pääsi teatterilevitykseen vasta lokakuussa vuonna 1978. Elokuvaa on levitetty Yhdysvalloissa nimellä "Count Dracula and His Vampire Bride". Elokuvan muita nimikkeitä on "Dracula Is Alive and Well and Living in London" ja "Rites of Dracula".


title: Dracula elää ja voi hyvin

text: Suomessa elokuva ei päässyt teatterilevitykseen, mutta elokuva on esitetty televisiossa Yle Teema -kanavalla 13. heinäkuuta vuonna 2009. Suomessa elokuvan ikärajaksi on määrätty K-18, mutta televisioesityksessä ikärajana oli K-15.


title: Dracula elää ja voi hyvin

text: "Dracula elää ja voi hyvin" on julkaistu videolle ja DVD:lle. Elokuva on julkaistu DVD:nä muun muassa vuosina 2002, 2003, 2004, 2005 ja 2012.


title: Lakeuden Suurkisat

text: Lakeuden suurkisat ovat olleet suuria Suomen Valtakunnan Urheiluliiton urheilutapahtumia Etelä-Pohjanmaalla, mm. Seinäjoella. Lakeuden Suurkisoja järjestettiin yleensä viiden vuoden välein. Esimerkiksi vuonna 1988 kisoissa oli noin 9000 osanottajaa


title: P-Hämppi

text: P-Hämppi on marraskuun lopulla 2012 avattu maanalainen parkkihalli Tampereella. Se sijaitsee Hämeenkadun itäpään eli Hatanpään valtatien ja Hämeenkadun risteyksen ja rautatieaseman välisen osuuden alapuolella. Se sisältää 972 pysäköintipaikkaa. P-Hämppi maksoi noin 64 miljoonaa euroa. Parkkiluola voitti palkinnon vuoden parhaana pysäköintitalona Euroopassa 2012 (European Parking Association Award 2013). Vuonna 2013 P-Hämppi palkittiin vuoden valaistuskohteena.


title: P-Hämppi

text: P-Hämppi on saanut käyttäjiltä kiitosta käytettävyydestä. P-Hämpissä on leveät väylät autoille ja jalankulkuväylät ovat erillisiä. Pysäköintilaitoksessa on turvallista ja selkeää liikkua. Valaistus tekee parkkihallista viihtyisän.


title: P-Hämppi

text: P-Hämppi sai suunnitteluvaiheessa osakseen kritiikkiä, joka kohdistui muun muassa Pikku-Kakkosen puiston leikkialueen saastehaittoihin. P-Hämppi louhittiinkin vain toisesta päästä ja Pikku-Kakkosen puiston päästä tultiin ainoastaan ulos. Tästä aiheutui hankkeelle arviolta 2-3 miljoonaa euroa lisäkuluja. Työmaa-aitoihin tehtiin kurkisteluaukkoja, joista leikkipuiston lapset saivat seurata P-Hämpin rakentumista.


title: Walls and Bridges

text: Walls and Bridges on John Lennonin studioalbumi, joka julkaistiin vuonna 1974. Albumi nousi Yhdysvaltojen albumilistalla ensimmäiselle sijalle. Vaikka Lennonin aiemmatkin albumit olivat nousseet listaykkösiksi, tällä albumilla on Lennonin ensimmäinen listaykkös-single, "Whatever Gets You thru the Night". Edellä mainitun ohella albumin klassikoiksi on noussut kappale "#9 Dream". Lennonin 11-vuotias poika, Julian Lennon soittaa rumpuja albumin viimeisellä raidalla. Julian oli oppinut soittamaan rumpuja isänsä antaman joululahjan, rumpukoneen myötä.


title: Walls and Bridges

text: Vierailevat muusikot:


title: Ilhéu Caroço

text: Ilhéu Caroço (myös nimellä Ilhéu Boné de Jocquei) on saari São Tomé ja Príncipessä Guineanlahdessa Atlantin valtameressä. Saari sijaitsee muutaman kilometrin päässä suuremmasta Príncipen saaresta kaakkoon. Tuliperäinen Ilhéu Caroço on muodoltaan pyöreä ja se muistuttaa jockeyn kypärää (), jonka ansiosta saarta kutsutaan myös nimellä Ilhéu Boné de Jocquei.


title: Ilhéu Caroço

text: Ilhéu Caroçolla kasvaa öljypalmuja. Saarella tavataan usein esimerkiksi guineanlahdenhemppoja ja pikkutropiikkilintuja. Ilhéu Caroçon vesillä elää muun muassa säppikaloja, välskärikaloja, barrakudia, vasarahaita, karppikaloja ja kuningasmakrilleja. Saari on sukelluskohde.


title: Amora

text: Amora U6 on 1949 Turun Veneveistämöllä Ruissalossa rakennettu Utö-risteilijä. Tämä purjeveneen omisti ensimmäiseksi Effoan johtaja, varakommodori Birger Krogius. 2009 lähtien Amora on ollut turkulaisessa merenkulkukeskus Forum Marinumissa.


title: Amora

text: Veneen tietoja:


title: Verenhimoinen Dracula

text: Verenhimoinen Dracula (; ; ) on Jesús Francon ohjaama saksalais-espanjalais-italialainen kauhuelokuva vuodelta 1970. Elokuvan pääosissa ovat Christopher Lee kreivi Draculana, Herbert Lom professori Abraham van Helsinginä, Klaus Kinski Renfieldinä ja Soledad Miranda Lucy Westenrana.


title: Verenhimoinen Dracula

text: Vaikka kreivi Draculaa näyttelee Christopher Lee, elokuva ei ole Hammer-tuotanto kuten kaikki muut hänen Dracula-elokuvansa. Elokuvan kuitenkin tuotti Hammerin tuottaja Harry Alan Towers. Klaus Kinski, joka näyttelee kreivi Draculaa yhdeksän vuotta myöhemmin elokuvassa "Nosferatu – yön valtias" (1979) myös näyttelee elokuvassa. Elokuvaa mainostettiin uskollisimpana Bram Stokerin romaanin elokuvasovituksena.


title: Verenhimoinen Dracula

text: Kreivi Dracula on jo vuosisatoja hallinnut kauhuvaltakuntaansa, kunnes vihamieliset hyvät voimat käyvät hänen kimppuunsa. Draculan voima on rajaton ja uhrien määrä suuri...


title: Verenhimoinen Dracula

text: "Verenhimoinen Dracula" perustuu Bram Stokerin vuonna 1897 ilmestyneeseen "Draculaan", jonka pohjalta Augusto Finocchi, ohjaaja Jesús Franco ja Harry Alan Towers laativat käsikirjoituksen. Towers myös tuotti elokuvan.


title: Verenhimoinen Dracula

text: "Verenhimoisen Draculan" kuvaukset alkoivat 27. syyskuuta vuonna 1969 ja päättyivät 5. joulukuuta. Elokuva kuvattiin Espanjan Alicantessa ja Barcelonassa ja Saksan Münchenissä.


title: Verenhimoinen Dracula

text: "Verenhimoinen Dracula" sai ensi-iltansa kotimaassaan Länsi-Saksassa 3. huhtikuuta vuonna 1970. Muissa valmistusmaissa elokuva sai ensi-illan 15. maaliskuuta vuonna 1971 (Espanjassa Madridissa) ja 10. syyskuuta vuonna 1973 (Italiassa). Ranskassa elokuva pääsi teatterilevitykseen 16. kesäkuuta vuonna 1971, Meksikossa 21. syyskuuta vuonna 1972, Yhdysvalloissa ja Isossa-Britanniassa vuonna 1973.


title: Verenhimoinen Dracula

text: Elokuvan nimike on "Count Dracula" Isossa-Britanniassa ja Yhdysvalloissa. Yhdysvalloissa elokuvaa on levitetty myös nimikkeillä "Bram Stoker's Count Dracula", "Dracula 71" ja "The Nights of Dracula". Saksassa elokuvan nimikkeenä on myös "Dracula - Seine Küsse sind tödlich".


title: Verenhimoinen Dracula

text: Suomessa elokuva sai ensi-illan 1. toukokuuta vuonna 1980 Kotkassa. Iin IIK!!-kauhuelokuvafestivaaleilla elokuva esitettiin 5. marraskuuta vuonna 2005 ja Helsingin Night Visions Film Festivalilla 31. lokakuuta vuonna 2009. Suomessa elokuvan ikärajaksi on määrätty K-12.


title: Verenhimoinen Dracula

text: Espanjassa elokuva julkaistiin DVD:lle 23. tammikuuta vuonna 2003. Elokuvan on julkaissut DVD:lle vuonna 2007 Dark Sky Films.


title: Kenneth Hotz

text: Kenneth Joel Hotz (s. 3. toukokuuta 1967) on kanadalainen näyttelijä, joka tunnetaan parhaiten realityohjelman Kenny vs. Spennyn toisena kilpailijana. Hän esiintyi ohjelmassa yhdessä parhaan ystävänsä Spencer Ricen kanssa. Sarjaa esitettiin vuosina 2003-2010. Hotz on osallistunut että esiintynyt myös "Testees" ja "Kenny Hotz's Triumph Of The Will" -ohjelmissa sekä osallistunut niiden tekemiseen ja tuottamiseen.


title: Luettelo Oulun suuralueista ja kaupunginosista

text: Oulun kaupunki on jaettu 23 suuralueeseen ja edelleen 106 kaupunginosaan:Ylikiimingin, Oulunsalon ja Yli-Iin suuralueet on muodostettu samannimisistä entisistä kunnista. Lisäksi Haukiputaan ja Kellon suuralueet on muodostettu entisestä Haukiputaan kunnasta ja Kiimingin ja Jäälin suuralueet entisestä Kiimingin kunnasta.


title: Bob Ross

text: Robert Norman "Bob" Ross (29. lokakuuta 1942 – 4. heinäkuuta 1995) oli yhdysvaltalainen öljyvärimaalari, taideopettaja ja televisiojuontaja. Hänet muistetaan parhaiten maalausohjelma "The Joy of Paintingin" isäntänä. Ohjelmaa tehtiin 11 vuotta, vuodesta 1983 vuoteen 1994.


title: Bob Ross

text: Bob Ross varttui Orlandossa, Floridassa velipuolensa Jimin kanssa, jonka hän mainitsi ohimennen ohjelmassaan.


title: Bob Ross

text: Ross liittyi Yhdysvaltain ilmavoimiin 18-vuotiaana jättäen koulun kesken yhdeksännellä luokalla. Ilmavoimissa hänen komennuspaikakseen määrättiin Eielsonin lentotukikohta Alaskassa, missä hän myös näki ensimmäistä kertaa lunta ja vuoria, joista tuli myöhemmin toistuvia aiheita hänen tauluihinsa. Hän harjoitteli Alla prima-tekniikkaa voidakseen tuottaa myytäviä maalauksia työtauoillaan. Sotilasarvonsa vuoksi hänen tuli olla "kovaluontoinen" ja "ilkeä", mutta erottuaan palveluksesta hän teki lupauksen olla enää ikinä huutamatta.


title: Bob Ross

text: Ross myös huomasi pian tienaavansa paremmin maalauksillaan kuin työllään ilmavoimissa, minkä johdosta hän ryhtyi oppilaaksi jo ennestään kuuluisalle maalari William Alexanderille, joka veti omaa maalausohjelmaansa "The Magic World of Oil Painting" vuosina 1970–1982.


title: Bob Ross

text: Rossilla oli poika Steven ensimmäisestä avioliitostaan Lynda Brownin kanssa. Steven esiintyi ajoittain isänsä ohjelmassa ja on ”Bob Ross –sertifioitu” taideopettaja. Rossin ja Brownin liitto päätyi avioeroon 1981. Toinen vaimo Jane Ross kuoli syöpään 1993. Ross kärsi lymfoomasta viimeiset vuotensa lopettaen alkuvuodesta 1994 "The Joy of Paintingin" taudin takia. Ross kuoli lopulta 4. heinäkuuta 1995 kotonaan. Hänet on haudattu Floridan Gothassa sijaitsevaan Woodlawn Memorial Parkiin.


title: Bob Ross

text: Ross toimi ohjelman isäntänä tammikuulta 1983 aina toukokuulle 1994. Ohjelmaa esitetään edelleen uusintoina ja siitä otetut videopätkät ovat suosittuja YouTubessa. Ohjelman kaikki jaksot esitettiin Twitch-suoratoistopalvelussa marraskuussa 2015. Suoratoistomaratonia seurasi 5,6 miljoonaa katsojaa. Jokaisessa puolituntisessa ohjelmassa Ross esitteli katsojalle öljyvärimaalausta käyttäen Alla prima-tekniikkaa. Värivalikoima koostui pienestä määrästä värejä, jotta ensi kertaa maalaavat oppisivat tekniikan helposti, ja jotta kustannukset eivät nousisi liian korkeiksi. Väripalettina käytettiin erityisen suurta pleksistä palettia, joka oli hiottu hiomapaperilla himmeäksi, jotta se ei heijastaisi kirkasta studiovalaistusta. Kriitikko Mira Schor vertasi Bob Rossia toiseen televisioisäntään, Fred Rogersiin, verraten kummankin pehmeää ääntä ja rauhallista puhetapaa. Äänen syynä oli Rossin antama lupaus olla enää koskaan huutamatta.


title: Bob Ross

text: Ross perusti oman brändin, joka myy edelleen maalausvälineitä ja opaskirjoja, ja tarjosi kursseja, joilla oppi maalaamaan ”Bob Ross-tyylillä”. Yhtiön kasvoi lopulta 15 miljoonan dollarin vuosibisnekseksi. Ohjelmassaan maalaamat taulut Ross lahjoitti ohjelmaa esittäneelle PBS-yhtiölle.


title: Bob Ross

text:
Ross käytti töissään Alla prima-tekniikkaa. Ohjelman ensimmäisestä jaksosta lähtien väline- ja värivalikoima pyrittiin pitämään yksinkertaisena, jotta ensikertalaisten ei tarvitsisi ostaa kallista maalaussettiä. Maalinohentimena ja siveltimien pesuun käytettiin hajutonta lakkaspriitä. Välineinä käytettiin pitkälti viuhka-, filbertsiveltimiä, yhden- ja kahden tuuman luonnonharjaksisia siveltimiä sekä viistoteräistä maalausveistä. Näillä välineillä Ross kykeni maalaamaan puita, vettä, pilviä ja vuoria nopeasti. Taulu oli monesti ennen maalausta käsitelty ohuelti nestemäisellä valkoisella maalilla, joka helpotti maalin levitystä ja edesauttoi värien sekoittumista luoden samalla unenomaisen tunnelman. Taulun maalaus alkoi ohjelman joka jaksossa siveltimenvedoilla, joiden tuloksena näytti lähinnä olevan väriläikkiä. Mitä pidemmälle jaksossa päästiin, sitä yksityiskohtaisempi maalauksesta tuli.
Sarjan toisen kauden alussa Ross omisti jakson William Alexanderille antaen selitykseksi, että ”vuosia sitten Bill opetti minulle tämän mahtavan maalaustekniikan, joka on ollut minulle niin suuri lahja, että haluan jakaa sen teidän [katsojien] kanssa.”


title: Bob Ross

text: Rossin maalausten aiheina olivat monesti vuoret, järvet, puut, lumi ja mökit. Aiheiden taustalla olivat Rossin ilmavoimien palveluksessa Alaskassa vietettämät nuoruusvuodet. Hän toistuvasti rohkaisi katsojia kokeilemaan ja harjoittelemaan maalaamista, sillä hänen mielestään jokainen henkilö on taiteilija, joka tarvitsee vain harjoitusta. Omatkin virheensä hän kuittasi sanomalla ”Ei ole virheitä, vain iloisia sattumia.” Ross oli eläinrakas persoona, joka hoiti hylättyjä ja loukkaantuneita pieneläimiä, kuten oravia ja pöllönpoikasia. Näitä eläimiä myös aika ajoin esiteltiin ohjelmassa.


title: Bob Ross

text: Ross käytti runsaasti lausahduksia, joitten kantava teema oli iloisuus, kuten ”iloiset pikku puut”. Suuressa osassa jaksoista hilpeyttä jaksoi myös tuottaa siveltimien puhdistus, jota hän sanoi pitävänsä suosikkiosuutenaan maalaamisessa. Varsinkin siveltimen nopea kuivaus pieksemällä maalaustelineen jalkaa vasten nauratti Rossia. Joka jakson lopussa Ross sanoi: ”Haluaisin toivottaa täältä kaikkien puolesta iloisia maalaushetkiä ja Jumalan siunausta”.


title: Bob Ross

text: Kysyttäessä miksi kaikki asiat Rossin maailmassa olivat iloisia, hän totesi: ”Totta kai, juuri sen takia maalaan. Koska sen avulla voin luoda sellaisen maailman kuin haluan, ja tehdä siitä niin iloisen kuin haluan. Himpura, jos haluat ikäviä asioita, katso uutisia.”


title: Pure, vampyyri, pure!

text: Pure, vampyyri, pure! () on vuonna 1976 julkaistu Édouard Molinaron ohjaama kauhukomedia, jonka pääosissa ovat Christopher Lee, Bernard Menez ja Marie-Hélène Breillat.


title: Pure, vampyyri, pure!

text: Poika kasvaa vampyyri-isänsä huomassa. Poika lähtee suureen kaupunkiin vuonna 1979. Isä seuraa ja yrittää selviytyä vampyyrina nykymaailmassa. Poika löytää tytön ja päättää, että ei halua olla vampyyri enää.


title: Pure, vampyyri, pure!

text: Ohjaaja Édouard Molinaro, Alain Godard ja Jean-Marie Poiré laativat elokuvan käsikirjoituksen Claude Klotzin romaanin "Paris vampire" pohjalta. Elokuvan tuotti Alain Poiré.


title: Pure, vampyyri, pure!

text: "Pure, vampyyri, pure!" -elokuvan kuvaukset alkoivat 16. maaliskuuta vuonna 1976 ja kestivät huhtikuuhun asti.


title: Pure, vampyyri, pure!

text: "Pure, vampyyri, pure!" sai ensi-iltansa Ranskassa 15. syyskuuta vuonna 1976. Suomessa elokuva julkaistiin 9. syyskuuta vuonna 1977. Yhdysvalloissa elokuva pääsi teatterilevitykseen toukokuussa vuonna 1979 nimikkeellä "Dracula and Son".


title: Nintendo Land

text: Nintendo Land on Nintendo Entertainment Analysis & Developmentin kehittämä ja Nintendon Wii U:lle julkaisema videopeli. Pelin, joka sijoittuu huvipuistoon, on tarkoitus toimia Wii U:n toiminnallisuuden osoittajana sen Wii U GamePadilla - melko samaan tapaan kuin Wii Sports osoitti Wii Remoten ja Nunchukin toiminnallisuuden. "Nintendo Land" sisältää 12 erilaista minipeliä, jotka sisältävät lukuisia Nintendon tavaramerkkejä ja joista osaa voi pelata enimmillään jopa viisi pelaajaa, jossa neljä pelaajaa käyttää Wii-ohjaimia kun taas viides käyttää Wii U GamePadiä. Peli julkaistiin konsolin mukana Pohjois-Amerikassa 18. marraskuuta, Euroopassa ja Australiassa 30. marraskuuta sekä Japanissa 8. joulukuuta 2012, ja se on Deluxe/Premium konsoliversioiden mukana tuleva pack-peli.


title: Nintendo Land

text: Peli sai vaihtelevia vastaanottoja ristiriitaisista positiivisiin, joista muutama oli kuitenkin negatiivinen. Metacriticin keskiarvoksi muodostui 77/100 ja GameRankingsin keskiarvoksi puolestaan 77.47%.


title: Nintendo Land

text: GamesMaster antoi pelille arvosanaksi 86%, joka sanoi pelin olevan "olennainen osto partypelien ystäville teroittamaan Nintendon aterian. Tuo kaverit mukaan." John Teti The A.V. Clubin pelillisestä yhteiskunnasta kritisoi peliä ja Wii U:ta yleisesti moittien "Nintendo Landin" ideoita näytellä konsolia. Gamereactor antoi pelille arvosanaksi 8/10 kehuen kekseliäitä minipelejä, hyviä ideoita GamePadille sekä erinomaista oppimiskäyrää, mutta kritisoi paikoitellen havaittavaa ohutta sisältöä sekä neljän Wiimoten hauskanpidon ehtoja.


title: Nintendo Land

text: Muut arvostelijat antoivat seuraavia arvosanoja


title: Kaunotar ja hirviö (vuoden 1992 elokuva)

text:
Kaunotar ja hirviö () on suoraan videolle julkaistu brittiläinen animaatioelokuva vuodelta 1992. Animaatiossa kaunottaren ja hirviön ääninä toimivat Jason Connery ja Kellie Bright. Muissa äänirooleissa ovat muun muassa Michael Hordern, Christopher Lee ja
Penelope Keith. Elokuvan on ohjannut Timothy Forder ja tuottanut Mary Swindale.


title: Chandni

text: Chandni on Bollywood-elokuva vuodelta 1989. Sen on ohjannut Yash Chopra ja päärooleja näyttelevät Sridevi, Rishi Kapoor ja Vinod Khanna.


title: Chandni

text: Elokuva saavutti suuren suosion ja varmisti Sridevin aseman yhtenä 1980-luvun johtavana näyttelijättärenä. Se elvytti Yash Chopran pitkään laskusuunnassa olleen uran ja toi nostetta myös Rishi Kapoorin hiipuvalle uralle. Sridevin elokuvassa käyttämistä valkeista asuista tuli varsin suosittuja. Elokuvaa kuvattiin Sveitsissä, mikä teki siitä suositun matkakohteen intialaisille.


title: Chandni

text:
"Chandni" voitti parhaan populaarielokuvan National Film Awards -palkinnon.
Elokuvan musiikin sävelsivät Shiv Kumar Sharma ja Hariprasad Chaurasia, jotka tunnetaan yhdessä nimellä Shiv-Hari. Sanoitukset teki Anand Bakshi.


title: Maid cafe

text: Maid cafe () on pääasiallisesti Japanissa kehitetty cosplay-kahvila. Näissä kahviloissa tarjoilijat pukeutuvat sisäköiksi ja kohtelevat asiakkaita kuin isäntäväkeä. Ensimmäinen pysyvä maid cafe avattiin Tokion Akihabaran kaupunginosaan maaliskuussa 2001. Maid cafet ovat yleistyneet myös Japanin ulkopuolella muun muassa Kiinassa, Etelä-Koreassa, Taiwanissa, Unkarissa, Tšekissä, Ranskassa, Meksikossa, Kanadassa ja Yhdysvalloissa.


title: Maid cafe

text: Kahvilat suunniteltiin alun perin animesta ja mangasta kiinnostuneille otaku-miehille, mutta nykyään ne vetävät puoleensa myös turisteja ja naisia.


title: Raimo Lammi

text: Raimo Allan ”Rape” Lammi (s. 17. joulukuuta 1935 Pohjois-Pirkkala) on suomalainen kilpauransa päättänyt koripalloilija ja koripallovalmentaja. Hän pelasi neljä kautta SM-sarjassa.


title: Raimo Lammi

text: Lammi edusti kasvattajaseuraansa, tamperelaista Pispalan Tarmoa SM-sarjassa vuosina 1952–1954 ja 1956. Viimeinen kausi oli Lammin tehokkain: hän pelasi 20 ottelussa 2,4 pisteen ottelukohtaisella keskiarvolla.


title: Raimo Lammi

text: Vuosina 1978–1982 Lammi valmensi Tampereen Pyrintöä, joka saavutti Lammin valmennusaikana kahdesti SM-hopeaa.


title: Raimo Lammi

text: Lammi työskenteli sähköasentajana.


title: Taitoluistelun Euroopan-mestaruuskilpailut 2013

text: Vuoden 2013 taitoluistelun Euroopan-mestaruuskilpailut järjestettiin Zagrebissa, Kroatiassa 21.–27. tammikuuta. Kilpailupaikkana toimi Dom Sportova. Kilpailujen ohjelmassa olivat miesten ja naisten yksinluistelu, pariluistelu ja jäätanssi.


text: Kisojen mitalitilaston paras oli Venäjä, joka saavutti kaikkiaan viisi mitalia: kaksi kultaa, kaksi hopeaa ja yhden pronssin.


text: Aikaisemmin Zagrebissa oli järjestetty taitoluistelun EM-kilpailut vuosina 1974, 1979 ja 2008.


text: Espanjan Javier Fernández voitti maansa kaikkien aikojen ensimmäisen taitoluistelun arvokisamitalin.


title: The Rainbow Thief

text: The Rainbow Thief on vuonna 1990 ilmestynyt kulttielokuvatekijä Alejandro Jodorowskyn ohjaama brittiläinen draamaelokuva, jonka pääosissa ovat Peter O'Toole, Omar Sharif ja Christopher Lee.


title: The Rainbow Thief

text: "The Rainbow Thief" kertoo omalaatuisesta prinssi Meleagresta (O'Toole), joka päättää eräänä päivänä luopua koko omaisuudestaan ja asemastaan ja elää omaa elämäänsä.


title: The Rainbow Thief

text: "The Rainbow Thief" kuvattiin Puolan Gdańskissa, Pommerin voivodikunnassa 10 miljoonan dollarin budjetilla.


title: The Rainbow Thief

text: "The Rainbow Thief" on Alejandro Jodorowskyn viides kokopitkäelokuva ja ensimmäinen brittiläinen elokuva.


title: The Rainbow Thief

text: "The Rainbow Thief" sai ensi-iltansa Isossa-Britanniassa toukokuussa vuonna 1990. Elokuva esitettiin Italiassa Venetsian elokuvajuhlilla syyskuussa vuonna 1990. Elokuva pääsi Ranskassa teatterilevitykseen 19. tammikuuta vuonna 1994. Saksassa elokuva julkaistiin DVD:lle 19. marraskuuta vuonna 2009.


title: Kauppakeskus Puuvilla

text: Kauppakeskus Puuvilla on Porin keskustan läheisyydessä Isosannan kaupunginosassa sijaitseva kauppakeskus.


title: Kauppakeskus Puuvilla

text: Se on rakennettu pääosin entisen Porin puuvillatehtaan vuonna 1981 tulipalossa tuhoutuneen kutomon paikalle. Kauppakeskuksen rakennustyöt aloitettiin marraskuussa 2012. Keskus avautui 30. lokakuuta 2014. Vuonna 2017 Puuvilla valittiin vuoden kauppakeskukseksi Suomessa.


title: Kauppakeskus Puuvilla

text: Puuvilla on Satakunnan suurin kauppakeskus ja koko maassa se sijoittuu kymmenen suurimman joukkoon. Sen rakennuttajina toimivat Renor Oy ja eläkevakuutusyhtiö Ilmarinen. Pääurakoitsijana oli Skanska. Rakennushankkeen investointiarvo oli noin 130 miljoonaa euroa. Rakentamisessa panostettiin erityisesti energiatehokkuuteen ja Puuvilla olikin KTI Kiinteistötiedon tutkimuksen mukaan vuonna 2017 Suomen vähäpäästöisin kauppakeskus.


title: Kauppakeskus Puuvilla

text: Kauppakeskuksen suurimpana toimijana oleva Ruokakesko Oy vuokrasi noin 7 000 neliön liiketilan K-Citymarket -ruokakauppaa varten. Yhteensä liiketilaa Puuvillassa on 43 000 m². Liikkeitä Puuvillassa on yli 60 ja 2000 maksutonta pysäköintipaikkaa.


title: Kauppakeskus Puuvilla

text: Puuvilla muodostaa kauppakeskuksen ohella kaupunkikorttelin, joka yhdistää toimintaympäristön niin eri alojen yrityksille kuin koulutusorganisaatioille ja julkisen sektorin palveluyksiköille. Puuvillan yhteydessä toimii esimerkiksi Pohjois-Porin terveysasema ja hammashoitola sekä Keskushammashoitola. Lisäksi Puuvillassa on myös kirjasto.


title: Kauppakeskus Puuvilla

text: Kauppakeskuksen keskellä sijaitsevalla aukiolla järjestetään tapahtumia, ja se on myös yksi vuosittain Porissa järjestettävän SuomiAreenan keskustelupaikoista.


title: Kauppakeskus Puuvilla

text: Vuonna 2018 kauppakeskukseen on suunniteltu mittavia laajennuksia. Kahvilaketju Espresso House avaa keskuksen katutasoon marraskuussa 2018 noin 300 neliömetrin ja 140 asiakaspaikan kahvilan.


title: Raymond-Serge Balé

text: Raymond-Serge Balé (s. 1949 Brazzaville) on brazzavillenkongolainen diplomaatti. Hän opiskeli yhteiskuntatiedettä Leicesterin yliopistolla sekä hallintoa ja politiikkaa St. John'sin yliopistolla (New York). Hän työskenteli opettajana ennen kuin aloitti diplomaattisen uransa vuonna 1981. Balé sai vuonna 2008 nimityksen maansa pysyväksi YK-edustajaksi; tätä aiemmin hän oli ollut suurlähettiläänä Etiopiassa ja pysyvänä edustajana Afrikan unionissa sekä ssa. Balé on naimisissa, ja hänellä on kuusi lasta.


title: Luettelo Billboard Hot 100 -listan ykkösistä vuonna 2013

text: Tämä on luettelo Billboard Hot 100 -listan kärkipaikkaa hallussaan vuonna 2013 pitäneistä artisteista ja singleistä.


title: Kultasydän tyttö

text: Kultasydän tyttö () on Brian Desmond Hurstin ohjaama brittiläinen komediallinen elokuvamusikaali, jonka pääosissa ovat Jean Kent ja James Donald.


title: Kultasydän tyttö

text: "Kultasydän tyttö" perustuu S. J. Simonin ja Caryl Brahmsin näytelmään, jonka pohjalta Denis Freeman laati käsikirjoituksen. Hugh Stewart tuotti elokuvan Two Cities Filmsille.


title: Kultasydän tyttö

text: Elokuva kuvattiin Technicolor-menetelmällä Lontoon Camdenissa ja Holland Parkissa ja Buckinghamshiren Iver Heathissa sijaitsevalla Pinewood Studiosilla.


title: Kultasydän tyttö

text: "Kultasydän tyttö" sai ensi-iltansa Lontoossa 9. elokuuta vuonna 1949. Maanlaajuiseen teatterilevitykseen elokuva pääsi Isossa-Britanniassa 12. syyskuuta 1949. Yhdysvalloissa elokuva julkaistiin 9. joulukuuta 1949. New Yorkin ensi-ilta oli myöhemmin, 14. huhtikuuta 1951. Yhdysvalloissa elokuvaa levitettiin nimikkeellä "The Gay Lady". Suomessa elokuva sai ensi-iltansa 3. maaliskuuta 1950.


title: Ilhéu Bombom

text: Ilhéu Bombom (myös Ilhéu Bom Bom, suom. ”"hyvä, hyvä"”) on saari São Tomé ja Príncipessä Guineanlahdessa Atlantin valtameressä. Saari sijaitsee suuremman Príncipen saaren pohjoisrannikon edustalla.


title: Ilhéu Bombom

text: Osin Ilhéu Bombomilla ja osin Príncipellä sijaitsee Bom Bom Island Resort -niminen lomakeskus. Lomakeskuksen baari, ravintola ja satama sijaitsevat Ilhéu Bombomilla ja majoitustilat ja uima-allasalue puolestaan Príncipellä. Saari on yhteydessä Príncipeen puisella kävelysillalla. Saaren ympärillä on kivistä muodostuneita merivesialtaita. Ilhéu Bombomin vesissä elää esimerkiksi merikilpikonnia, mustekaloja, napsijoita, raitamakrilleja, barrakudia, ankeriaskaloja, pallokaloja ja koralleja. Saari on sukelluskohde, ja lomakeskus järjestää sukelluskursseja saaren vesillä.


title: Thomas Pkemei Longosiwa

text: Thomas Pkemei Longosiwa (s. 14. tammikuuta 1982 tai 14. toukokuuta 1982 West Pokot, Rift Valley) on kenialainen kestävyysjuoksija.


title: Thomas Pkemei Longosiwa

text: Longosiwa voitti 5 000 metrin juoksun Kenian-mestaruuden 2007. Algerin Afrikan kisoissa hän sijoittui samalla matkalla kuudenneksi. hän oli 3 000 metrillä viides ja 5 000 metrillä kahdeksas. Pekingin olympialaisissa 2008 hän sijoittui 5 000 metrillä 12:nneksi ja 3 000 metrillä kymmenenneksi.


title: Thomas Pkemei Longosiwa

text: Longosiwa sijoittui Daegun MM-kilpailuissa 2011 5 000 metrillä kuudenneksi. Hän saavutti Lontoon olympialaisissa 2012 samalla matkalla pronssia ajalla 13.42,36. Moskovan MM-kilpailuissa 2013 hän oli 5 000 metrillä neljäs. Hän sai Brazzavillen Afrikan kisoissa 2015 pronssia 5 000 metrillä.


title: Valentin Boreiko

text: Valentin Vasiljevitš Boreiko (, 27. lokakuuta 1933 Leningrad, Venäjän SFNT – 27. joulukuuta 2012 Pietari) oli Neuvostoliittoa urheilu-urallaan edustanut soutaja ja olympiamitalisti.


title: Valentin Boreiko

text: Boreiko voitti parinsa Oleg Golovanovin kanssa perämiehettömän kaksikon olympiakultaa Roomassa 1960. He kilpailivat myös Tokion kesäolympialaisissa 1964. Boreiko/Golovanov -kaksikko saavutti myös yhden MM- ja yhden EM-hopean.


title: Valentin Boreiko

text: Boreiko kuoli 79-vuotiaana 27. joulukuuta 2012.


title: Luettelo Billboard 200 -listan ykkösistä vuonna 2013

text: Tämä on luettelo Billboard 200 -listan kärkipaikkaa hallussaan vuonna 2013 pitäneistä artisteista ja albumeista.


title: NRJ Hits

text: Tämä on luettelo Radio NRJ:n julkaisemien "NRJ Hits" -kokoelma-albumien kappaletiedoista.


title: Timothy Kitum

text: Timothy Kitum (s. 20. marraskuuta 1994 Marakwet, Rift Valley) on kenialainen keskimatkojen juoksija.


title: Timothy Kitum

text: Lillen alle 18-vuotiaiden MM-kilpailuissa 2011 Kitum saavutti pronssia 800 metrin juoksussa ajalla 1.44,98. Saman vuoden nuorten Kansainyhteisön kisoissa hän voitti alle 18-vuotiaiden 800 metriä ajalla 1.49,32.


title: Timothy Kitum

text: Istanbulin sisäratojen MM-kilpailuissa 2012 Kitum karsiutui 800 metrin välierissä. Hän sai samana vuonna hopeaa Barcelonan alle 20-vuotiaiden MM-kilpailujen 800 metrillä ajalla 1.44,56. Lontoon olympialaisissa Kitum saavutti pronssia nuorten Kenian ennätysajalla 1.42,53.


title: Timothy Kitum

text: Kitum sijoittui 800 metrillä neljänneksi Afrikan kisoissa 2015. Hän kuului Kenian joukkueeseen, joka sai IAAF World Relays -kilpailuissa hopeaa 4 × 800 metrin viestissä 2017.


title: Timothy Kitum

text: Lähde


title: Uskollinen Bobby

text: Uskollinen Bobby () on John Hendersonin ohjaama brittiläinen seikkailuelokuva vuodelta 2005. Elokuvan pääosissa ovat James Cosmo, Oliver Golding, Gina McKee, Sean Pertwee, Greg Wise, Thomas Lockyer ja Christopher Lee.


title: Uskollinen Bobby

text: Tositarina Bobby-nimisestä terrieristä, joka 1800-luvun Edinburghissa vartioi vuosia isäntänsä hautaa ja joutui huimiin seikkailuihin.


title: Uskollinen Bobby

text: Alkuperäinen Greyfriars Bobby oli skyenterrieri Eleanor Atkinsonin romaanissa. Tarinasta on tehty aiemmin elokuva "Iloinen hännänheiluttaja" ("Greyfriars Bobby") vuonna 1961.


title: Uskollinen Bobby

text: "Uskollisen Bobbyn" käsikirjoittivat ohjaaja John Henderson, Richard Mathews ja Neville Watchurst. Elokuvan tuotti Christopher Figg ja Alex Swan Piccadilly Picturesille ja The Oxford Film Companylle.


title: Uskollinen Bobby

text: "Uskollinen Bobby" kuvattiin Skotlannissa ja Englannissa Lancashiren Burnleyssa 6 miljoonan punnan budjetilla.


title: Uskollinen Bobby

text: "Uskollinen Bobby" sai ensi-iltansa Cannes Film Marketilla Ranskassa 11. toukokuuta vuonna 2005. Yhdysvalloissa elokuva sai ensi-iltansa San Diegon lastenelokuvajuhlilla 29. lokakuuta 2005. Kotimaassaan Isossa-Britanniassa elokuva julkaistiin 16. marraskuuta 2005 Lontoon lastenelokuvajuhlilla.


title: Uskollinen Bobby

text: "Uskollinen Bobby" pääsi ensimmäisen kerran teatterilevitykseen Irlantiin 10. helmikuuta vuonna 2006. Isossa-Britanniassakin elokuva pääsi teatterilevitykseen samana päivänä. Elokuvaa esitettiin Yhdysvalloissa Seattlen elokuvajuhlilla 28. toukokuuta vuonna 2006. "Uskollinen Bobby" julkaistiin DVD:lle Yhdysvalloissa 10. huhtikuuta vuonna 2007. Suomessa elokuva ei päässyt teatterilevitykseen, mutta elokuva esitettiin televisiossa ensimmäisen kerran 12. helmikuuta vuonna 2012.


title: Uskollinen Bobby

text: Elokuvan nimikkeenä on "he Adventures of Greyfriars Bobby" Ison-Britannian ja Yhdysvaltain DVD-julkaisuissa.


title: Furthest Shore

text: Furthest Shore oli suomalainen power metal -yhtye, joka perustettiin vaalimaan black metal -yhtye Bathoryn sekä Quorthonin musiikkia.


title: Furthest Shore

text: Yhtye julkaisi yhden studioalbumin, "", vuonna 1999.


title: Motlatsi Ramafole

text: Motlatsi Ramafole (s. 5. syyskuuta 1962 Maseru) on lesotholainen diplomaatti. Hänestä tuli keväällä 2009 maansa pysyvä YK-edustaja. Tätä nimitystä ennen hän oli muun muassa toiminut pysyvänä edustajana Afrikan unionissa ja suurlähettiläänä Etiopiassa vuodesta 2005. Ramafole on toiminut myös juristina. Hän valmistui Lesothon kansallisesta yliopistosta. Hän on leski, ja hänellä on kolme lasta.


title: Musta Karhu

text: Musta Karhu oli vuosina 1934–1944 toiminut suomalainen ravintolaketju, jonka omisti äärioikeistolainen Isänmaallinen kansanliike (IKL). Niiden tarkoituksena oli kerätä puolueelle varoja sekä toimia jäsenten kohtaamis- ja kokouspaikkoina.


title: Musta Karhu

text: Keväällä 1934 toimintansa käynnistäneen Mustan Karhun perustajiin kuului muun muassa matemaatikko Rolf Nevanlinna. Nimensä se sai IKL:n ja sen edeltäjän Lapuan liikkeen logossa olleesta karhusta. Musta Karhu -ravintoloissa järjestettiin erilaisia matineoita, myyjäisiä sekä poliittisia tilaisuuksia ja lauluiltoja. Ne toimivat myös tavallisina anniskeluravintoloina ja kahviloina, jotka olivat avoinna muillekin kuin puolueen jäsenille tai kannattajille. Ravintoloissa myytiin lisäksi erilaisia IKL:n tunnuksilla varustettuja tuotteita.


title: Musta Karhu

text: Ravintoloita toimi suurimmissa kaupungeissa, sekä joillakin maaseutupaikkakunnilla. Maaseudun ravintoloilla ei ollut anniskeluoikeuksia, vaan ne joutuivat toimimaan pelkkinä kahviloina. Ravintolat sijaitsivat hyvillä liikepaikoilla kaupunkien keskustoissa. Tunnetuin oli Helsingin ravintola, joka sijaitsi Keskuskadulla Palokunnantalossa. Musiikki oli tarkkaan säädeltyä, sillä esimerkiksi jazz oli kiellettyä. Ravintoloissa esiintyneet pienet orkesterit soittivat lähinnä suomalais-ugrilaisten heimokansojen musiikkia sekä salonkimusiikkia. Aitosuomalaisuudesta johtuen myös joidenkin suosittujen suomalaisartistien, kuten suomenruotsalaisen Georg Malmstenin, musiikkia ei esitetty. Helsingin Musta Karhu -ravintolan orkesteria johti viulisti Eino Raitio, jonka ohella orkesterinjohtajana nähtiin usein Helsingin konservatorion lehtori Arvo Laitinen. Se teki 1930-luvulla myös levytyksiä nimellä Mustan Karhun Yhtye.


title: Musta Karhu

text: Kun IKL lakkautettiin syyskuussa 1944 välirauhansopimuksen nojalla loppui myös järjestön ylläpitämä ravintolatoiminta. Osa kuitenkin jatkoi eri nimellä uusien omistajien ylläpitäminä. Esimerkiksi Helsingin Musta Karhu muutettiin Kestikartano-nimiseksi ravintolaksi, jonka toiminnasta vastasi Kalevalaisten Naisten Liitto, ja Porin ravintola jatkoi toimintaansa nimellä "Sininen Lyhty". 1950-luvulla järjestön entiset aktiivit perustivat ”Suomen 1920–1940-lukujen historian säätiön”, jonka pääoma saatiin IKL:n Kauppa Oy:n ja Oy Helsingin Mustan Karhun omaisuudesta. Säätiö keräsi IKL:n toimintaa käsittelevät dokumentit ja talletti ne Valtionarkistoon.


title: Zero Dark Thirty

text: Zero Dark Thirty on vuonna 2012 ensi-iltansa saanut yhdysvaltalainen jännitysdraamaelokuva, jonka on ohjannut Kathryn Bigelow. Elokuva kertoo Osama bin Ladenin jäljittämisestä ja lopulta surmaamisesta kymmenen vuotta syyskuun 11. päivän terrori-iskujen jälkeen. Elokuvan pääosia näyttelevät Jessica Chastain, Jason Clarke, Joel Edgerton, Chris Pratt, Kyle Chandler ja Mark Strong.


title: Zero Dark Thirty

text: "Zero Dark Thirty" sai viisi Oscar-ehdokkuutta, muun muassa parhaan elokuvan, naispääosan (Jessica Chastain) ja alkuperäisen käsikirjoituksen kategorioissa. Se voitti parhaiden äänitehosteiden Oscar-palkinnon yhdessä elokuvan "007 Skyfall" kanssa. Elokuva voitti parhaan naispääosan Golden Globe -palkinnon oltuaan ehdolla sen lisäksi kolmessa palkintoluokassa.


title: Zero Dark Thirty

text: Vuonna 2016 "Zero Dark Thirty" äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: Zero Dark Thirty

text: Elokuvan alussa kuva-ala on pimeä ja ääniraidalla kuuluu autenttista radioliikennettä WTC-iskuihin kaapattujen koneiden ja lennonjohdon välillä. Siirtymässä vuoteen 2003 tavataan Pakistaniin saapuva nuori CIA-virkailija Maya (Jessica Chastain), joka heti alussa joutuu olemaan osallisena kovennetussa kuulustelussa, jossa Dan (Jason Clarke) soveltaa vankiin muun muassa vesikidutusta. Kuulusteltava Ammar (Reda Kateb) on hoitanut iskusta epäiltyjen rahaliikennettä. Kuulusteltava myös esimerkiksi sullotaan pieneen koppiin, häntä pidetään nälässä ja hän joutuu kuuntelemaan kovaa soitettua metallimusiikkia. CIA:n väki haluaa tietoja erityisesti niin sanotusta saudiryhmästä iskujen takana. Lopulta Ammar antaa al-Qaida-vaikuttaja Abu Ahmedin nimen.


title: Zero Dark Thirty

text: Mayan työ vie häntä CIA:n enemmän tai vähemmän salaisiin vankiloihin ja kuulustelukeskuksiin niin Pakistanissa, Afganistanissa kuin Puolassakin. Välillä näytetään vuonna 2005 lontoolaiseen bussiin tehtävää pommi-iskua.


title: Zero Dark Thirty

text: Maya ystävystyy miesvaltaisessa työpaikassa etenkin kollegansa Jessican kanssa. Naiset istuvat vuonna 2008 esimerkiksi länsimaalaisten suosimassa Marriott-hotellissa Islamabadissa, kun islamistit tekevät sinne autopommi-iskun, mutta selviävät säikähdyksellä. Jessica sopii tapaamisen amerikkalaisten vimmaisesti etsimän Osama bin-Ladenin lähipiiriin kuuluvan terroristijohtajaa hoitaneen lääkärin kanssa amerikkalaisten tukikohtaan. Kontakti autonkuljettajineen pääsee portista ohi Jessican luvalla, mutta auton ajettua paljolti CIA:n virkailjoista koostuvan joukon luo, ulos astuukin eri mies ja räjäyttää itsensä ja useita amerikkalaisia kuoliaaksi. Jessica on uhrien joukossa. Attentaatin jälkeen Osama-jahdista muodostuu Mayalle henkilökohtainen ristiretki. Hän siirtyy CIA:n päämajaan Langleyyn ja painostaa esimiehiään toimimaan epäilemäänsä Osama-kohdetta vastaan, vaikka analyytikot pitävät mahdollisena, että kyseessä voi olla myös piilotteleva huumekauppias.


title: Zero Dark Thirty

text: Bin-Ladenin profiiliin sopiva henkilö paikannetaan linnoitusmaiseen taloon pakistanilaisessa kaupungissa, jossa sijaitsee myös muun muassa upseerikoulu. Yhdysvaltain erikoisjoukot iskevät erityisvalmisteisilla, tutkassa näkymättömillä ja lähes äänettömillä helikoptereilla rakennukseen, jossa asuu muutama muslimimies perheineen, eli paikalla on paljon naisia ja lapsia. Joukot kohtaavat verraten vähän vastarintaa, mutta aseeseen tarttuvat ammutaankin sitten kuoliaiksi viime kädessä varmistuslaukauksilla, vaikka nämä jo makaisivat maassa. Linnoitustalon kolmannessa kerroksessa joukot surmaavat Osama bin-Ladenin, käärivät tämän ruumiin pussiin ja ottavat mukaansa tietokoneiden kovalevyjä, tallennuslaitteita ja asiakirjoja ja poistuvat ilman omia tappioita.


title: Zero Dark Thirty

text: Maya puhkeaa tehtävänsä päätyttyä yksinäisiin kyyneliin varmistuttuaan henkilökohtaisesti, että Osama on surmattu.


title: The Early Years (Al Stewartin albumi)

text: The Early Years on skotlantilaisen laulaja-lauluntekijä Al Stewartin vuonna 1978 ilmestynyt kokoelma-albumi.


title: The Early Years (Al Stewartin albumi)

text: Albumin kappaleet ovat vuosilta 1967, 1969 ja 1970. Tuottajat ovat Roy Guest ja John Woods / Al Stewart tai Roy Guest yksin. Levy-yhtiö on Englannin RCA Limited, Record Division.


title: The Early Years (Al Stewartin albumi)

text: Kaikki kappaleet ovat Al Stewartin tekemiä. Julkaisija on Gwyneth Music Ltd.


title: The Early Years (Al Stewartin albumi)

text: Sivu 1Sivu 2Kappaleiden "In Brooklyn", "You Should Have Listened to Al", "Life and Life Only" ja "Love Chronicles" tuottajina ovat toimineet Roy Guest ja John Woods / Al Stewart. Muut ovat Roy Guestin tuottamia.


title: The Sun Story

text: The Sun Story on viiden albumin kokoelma Sun Recordsin artistien Johnny Cash, Charlie Rich, Carl Perkins, Roy Orbison ja Jerry Lee Lewis tuotannosta.


title: The Sun Story

text: Kokoelman on julkaissut vuonna 1974 yhdysvaltalainen SSS International Records, Inc. Spotlight-merkillä. Taustalla on Sun International Corp., joka on osa Nashville:ssä toimivaa yhtiötä Shelby Singleton Corp.


title: The Sun Story

text: Kokoelman mukana on nelisivuinen lehtinen, jossa Martin Hawkins esittelee Sun Recordsin ja sen artistit.


title: The Sun Story

text:
"The Sun Story Vol. 1" (SPO-125)
"The Sun Story Vol. 2" (SPO-126)
"The Sun Story Vol. 3" (SPO-127)
"The Sun Story Vol. 4" (SPO-128)
"The Sun Story Vol. 5" (SPO-129)


title: Tapper

text: Tapper on muun muassa seuraavien henkilöiden sukunimi:


title: Osuuskauppa Mäki-Matti

text: Osuuskauppa Mäki-Matti oli Jyväskylässä ja koko Keski-Suomessa toiminut osuuskauppa. Se perustettiin 1905 ja sen ensimmäinen kauppa toimi Mäki-Matin työläiskaupunginosassa nykyisen Voionmaankatu 9:n kohdalla. Paikalla on nykyisin muistopatsas, joka on koottu kaupparakennuksen perustusten kivistä. Osuusliikkeen perustajia olivat konduktööri J. Koskiniemi, jarrumies J. A. Virtanen, työnjohtajat G. A. Söderlund ja Aapeli Aho sekä toimittaja E. G. Väätäinen. Alkuajan jäsenistössä oli paljon rautatieläisiä.


title: Osuuskauppa Mäki-Matti

text: Mäki-Matti laajeni nopeasti. Vuonna 1915 avattiin Mäki-Matin myymälät Kauppakadulla ja Tourulassa ja 1916 Vaajakoskella. Vuonna 1916 toiminnan pääpaikaksi muodostui ns. Spetsin tontti (Kauppakatu 32), johon Mäki-Matti rakennutti kivitalon (arkkitehti Georg Jägerroos, valm. 1929). Nykyisin se tunnetaan "Kauppakulman" nimellä. Samoin vuonna 1916 Mäki-Matin johtajaksi palkattiin kotkalainen J. E. Heikkilä, jonka johdossa yrityksestä kasvoi suurliike. Mäki-Matilla oli useita pitkäaikaisia ja tarmokkaita toimitusjohtajia. Heikkilä oli johtajana vuodet 1916–1932 ja hänen jälkeensä Kalle Järvinen 1932–1958, kauppaneuvos Erkki Luoto 1958–1977 ja kauppaneuvos Arvo Perälä 1977–1983.


title: Osuuskauppa Mäki-Matti

text: Suomen osuuskauppaliikkeen jakautuessa 1916–1917 jäsenistöltään työläistaustainen Mäki-Matti siirtyi edistysmieliseen osuuskauppaliikkeeseen, jonka keskuskaupaksi tuli Osuustukkukauppa (OTK). Alueen pellervolaisen osuuskauppaliikkeen toimintaa jatkamista kannattaneet, muun muassa monet opettajat, perustivat uuden osuuskaupan Jyväskylään nimellä Osuuskauppa Keskimaa. Mäki-Matti menestyi paremmin kaupunkialueella ja Keskimaa maaseudulla 1980-luvulle asti. Vuoteen 1946 mennessä Mäki-Matti oli kasvanut niin, että sen palveluksessa oli 528 henkeä. Vuoteen 1944 mennessä perustettu 61 Mäki-Matin myymälää. Keskimaan henkilökunta oli samaan aikaan 383 henkeä.


title: Osuuskauppa Mäki-Matti

text: Mäki-Matti aloitti myytävien tuotteiden valmistuksen jo 1920-luvulla ja ravintolatoiminnan sotien välisenä aikana. Muiden osuuskauppojen tapaan myös Mäki-Matissa toimi säästökassa. Mäki-Matin leipomo perustettiin 1916 (entinen Mäki-Matin leipomorakennus on nykyisin "Tanssisali Lutakko") ja 1921–1957 osuusliikkeellä oli oma juomatehdas. Sota-aikana 1942 aloitti toimintansa meijeri ja sen yhteydessä 1958 maitojauhetehdas. Ne toimivat Lutakossa. Esimerkiksi Mäki-Matin meijerivoi oli maankuulua. Mäki-Matin viettäessä oman tuotannon viikkoa se mainosti: ""Muualta piirakat ja mansikat, meiltä maankuulua leipää ja voita"".


title: Osuuskauppa Mäki-Matti

text: Liikkeen nimi oli alkujaan osuuskauppa Mäki-Matti. Vielä vuoden 1967 julkaisuissa käytettiin tätä nimeä. Oli kuitenkin painetta siihen, että nimi muutettaisiin muotoon osuusliike Mäki-Matti, sillä useimmat E-liikeen jäsenosuuskunnat käyttivät sitä erottuakseen SOK-laisista osuuskaupoista.


title: Osuuskauppa Mäki-Matti

text: Erkki Luoto nimitettiin Mäki-Matin toimitusjohtajaksi 1953. Hänen lähes parikymmentä vuotta kestäneellä johtajakaudellaan osuuskauppa jatkoi vankkaa kasvuaan. Mäki-Matilla oli 98 toimipaikkaa ja hieman vajaa 600 työntekijää 1954. Mäki-Matti avasi ensimmäisen valintamyymälänsä, ensimmäisenä Jyväskylässä, vuonna 1956. Kauppakatu 32:n tontille valmistui uusi Centrum-tavaratalo, joka avattiin joulukuussa 1960. Tuolloin Mäki-Matilla oli kaikkiaan 109 toimipaikkaa. Äänekosken ja Suolahden osuuskaupat sulautuivat Mäki-Mattiin 1965, jolloin se vahvisti asemaansa talousalueensa suurliikkeenä hieman yli tuhannen työntekijän henkilökunnalla ja siitä tuli neljänneksi suurin E-liikkeen osuusliike Suomessa. Mäki-Matilla oli tuolloin yhteensä 153 toimipaikkaa Keski-Suomessa.


title: Osuuskauppa Mäki-Matti

text: Pienten osuuskauppojen fuusiot olivat käynnissä 1950-luvulta lähtien, mutta fuusioiden määrä lisääntyi 1970-luvulla. Tuolloin Pohjoisen Keski-Suomen osuusliikkeet (suurimpana oli Paavonseutu) yhdistettiin Mäki-Mattiin. Arvo Perälän toimitusjohtajakaudella Mäki-Mattiin liitettiin Jämsän Osuusliike ja Korpilahdella toiminut Pohjois-Päijänteen Osuusliike, minkä jälkeen Mäki-Mattia voitiin pitää koko maakunnan kattavana osuuskauppana. Lopulta fuusio nielaisi myös Mäki-Matin. Sen toiminta loppui vuonna 1983, kun se liittyi koko maan osuusliikkeiden (Elantoa lukuun ottamatta) ja niiden omistaman OTK:n kanssa valtakunnalliseksi E-osuuskunta Ekaksi, nyk. Tradeka.


title: Osuuskauppa Mäki-Matti

text: Kansanedustaja Sakari Knuuttila kuvaa muistelmissaan Mäki-Matin loppua surulliseksi: "- - hyvin menestynyt Mäki-Matti menetti omaisuutensa. Fuusiotilanteessa Mäki-Matilla oli hallussaan kaavoitettu marketin tontti ja rahaa kassassa rakentamisen toteuttamiseksi. Fuusion jälkeen EKA-liike otti rahat ja möi tontin ja lopetti Jyväskylässä kaikki suurimmat kaupat lukuun ottamatta alun perin Mäki-Matin piirissä kehitettyjä Siwoja. Näin menestynyt Mäki-Matin tarina muuttui tragediaksi."


title: Michael Wiesinger

text: Michael Wiesinger (s. 27. joulukuuta 1972) on saksalainen jalkapallovalmentaja ja entinen keskikenttäpelaaja. Kesästä 2017 lähtien hän on toiminut KFC Uerdingen 05:n päävalmentajana.


title: Michael Wiesinger

text: Wiesinger pelasi juniorivuosinaan neljässä eri seurassa, muun muassa TSV 1860 Münchenin organisaatiossa. Ammattilaisuransa hän aloitti kaudella 1993/94 1. FC Nürnbergissä debytoiden heti kauden ensimmäisessä Bundesliiga-ottelussa. Wiesingerin debyyttikausi "Der Klubissa" päättyi seuran putoamiseen 2. Bundesliigaan. Kaudella 1995/96 seura putosi Regionalligaan, mutta Wiesinger jatkoi edelleen seurassa. Visiitti kolmannella sarjatasolla jäi yhteen kauteen ja uusi nousu toteutui Felix Magathin alaisuudessa 1997/98. Kaikkiaan Wiesinger edusti Nürnbergia kuusi kautta, kunnes siirtyi FC Bayern Müncheniin. Kaksi kautta suurseurassa eivät olleet Wiesingerille suuri menestys ja hän siirtyi 2001 TSV 1860 Müncheniin. Hän edusti seuraa kolme kautta ja pelasi sen jälkeen vielä muutaman vuoden alemmilla sarjatasoilla SV Wacker Burghausenissa ja SpVgg Weidenissa. Valmennusuransa Wiesinger aloitti heinäkuussa 2008 FC Ingolstadtin U23-joukkueen päävalmentajana. Toukokuussa 2009 Wiesinger toimi lyhyesti Ingolstadtin päävalmentajana Thorsten Finkin potkujen jälkeen. Kauden jälkeen hän jatkoi seuran palveluksessa Horst Köppelin apuvalmentajana ja marraskuussa 2009 hänestä tuli päävalmentaja, kun Köppel sai potkut. Wiesinger luotsasi seuran kauden 2009/10 päätteeksi 3. Ligan kolmanneksi ja karsintaotteluparin voitto FC Hansa Rostockista tiesi seuralle nousua 2. Bundesliigaan. Kausi 2010/11 sujui kuitenkin heikosti ja kun Ingolstadt keräsi vain neljä pistettä ensimmäisistä 11 ottelusta sai Wiesinger potkut marraskuussa 2010.


title: Michael Wiesinger

text: Kaudeksi 2011/12 Wiesinger siirtyi 1. FC Nürnbergin U23-joukkueen päävalmentajaksi. Joulukuun lopussa 2012 Dieter Hecking siirtyi Nürnbergin päävalmentajan paikalta VfL Wolfsburgiin ja Wiesingeristä tuli seuran edustusjoukkueen päävalmentaja. Wiesinger sai potkut lokakuussa 2013 Nürnbergin hävittyä 5–0 HSV:lle.


title: Michael Wiesinger

text: Kesäkuussa 2017 Weisinger palasi valmennustehtäviin Regionalligaan nousseen KFC Uerdingen 05:n päävalmentajana.


title: Bradbury Building

text: Bradbury Building on vuonna 1893 rakennettu arkkitehtoninen maamerkki Los Angelesissa. Talon rakennutti kaivosmiljonääri Lewis L. Bradbury ja sen suunnitteli George Wyman.


title: Bradbury Building

text: Rakennus tunnetaan ertityisesti lasikattoisesta keskiatriumistaan.


title: Bradbury Building

text: Bradbury Building on ollut lukuisten elokuvien, televisiosarjojen ja muiden fiktioteosten tapahtumapaikka. Sitä on hyödynnetty erityisesti tieteisfiktiossa. Esimerkiksi "Blade Runnerin" tunnettu loppukohtaus tapahtuu rakennuksen katolla.


title: Joachim Friedrich Reinelt

text: Joachim Friedrich Reinelt (s. 21. lokakuuta 1936 Nowa Ruda) on saksalainen roomalaiskatolinen piispa. Hänet vihki papiksi Otto Spülbeck 29. kesäkuuta 1961, ja hänet nimitettiin Dresden-Meissenin hiippakunnan johtoon 2. tammikuuta 1988. Piispaksi vihkiminen seurasi 20. helmikuuta. Pääkonsekraattorina toimi Gerhard Schaffran, jota avustivat Bernhard Huhn ja Georg Weinhold.


title: Joachim Friedrich Reinelt

text: Reinelt jäi eläkkeelle 20. helmikuuta 2012. Hänelle myönnettiin lokakuussa 2012 Große Bundesverdienstkreuz.


title: Sandokan, la tigre di Mompracem

text: Sandokan, la tigre di Mompracem (”Sandokan, Mompracemin tiikeri”; , ”Sandokan, Borneon tiikeri”; , ”Sandokan suuri”) on vuonna 1963 julkaistu italialais-ranskalais-espanjalainen seikkailuelokuva. Sen on ohjannut Umberto Lenzi. Elokuvan päähenkilöä Sandokania näyttelee yhdysvaltalainen kehonrakentaja Steve Reeves.


title: Sandokan, la tigre di Mompracem

text: Elokuva perustuu Italiassa suositun viihdekirjailija Emilio Salgarin romaaniin "Le tigri di Mompracem" (”Mompracemin tiikerit”, 1900). Brittien valloittaman Borneon asukkaat käyvät Sandokanin johdolla sissisotaa siirtomaavaltaa vastaan. Lordi Hillock yrittää saada Sandokanin ansaan uhkaamalla hirttää hänen isänsä, Mulakerin sulttaanin. Sandokan ottaa panttivangiksi Hillockin veljentyttären Mary Annin, joka pian rakastuu vangitsijaansa. Hillockin joukot piirittävät Sandokanin ja tämän sissit, Mary Ann vapautetaan ja kapinallisille luvataan pääsy maanpakoon. Hillock rikkoo sopimuksen ja uhkaa teloittaa vankinsa. Kapinalliset pakenevat Mary Ann mukanaan ja yhdistävät joukkonsa alkuasukaspäällikkö Tuang Olongin kanssa jatkaakseen taistelua maansa vapaudesta.


title: Sandokan, la tigre di Mompracem

text: Turbaanipäisen Steve Reevesin tähdittämä "Sandokan, la tigre di Mompracem" on värikäs ja toimiva seikkailuelokuva. Sen alku saattaa tosin tuntua oudolta katsojasta, joka ei tunne 1940-luvulla alkanutta Sandokan-elokuvien sarjaa ja esimerkiksi Yanezin roolia kapinallispäällikön portugalilaisena apurina. Elokuvan juoni on varsin yksinkertainen, mutta toimintaa riittää suureen loppuhuipennukseen saakka ja tappelukohtaukset taitava Reeves osoittautuu myös yllättävän hyväksi näyttelijäksi. Reevesin sijaisnäyttelijällä Giovanni Cianfriglialla on tällä kertaa omakin roolinsa yhtenä Sandokanin sisseistä. Elokuvan ulkokohtaukset on kuvattu Espanjassa ja eksoottiset luontokuvat Ceylonilla.


title: Sandokan, la tigre di Mompracem

text: Lenzi ja Reeves tekivät seuraavana vuonna vielä toisenkin Sandokan-elokuvan, "Malesian merirosvot". Sen jälkeen roolin otti Ray Danton elokuvissa "Sandokan alla riscossa" ja "Sandokan contro il leopardo di Sarawak" (molemmat 1964).


title: Sandokan, la tigre di Mompracem

text: Elokuva on saatavilla espanjalaisen R2 Impulson laadultaan hyvänä DVD-julkaisuna, joka sisältää myös englanninkielisen ääniraidan. Yhdysvalloissa julkaistu DVD on erittäin heikkotasoinen.


title: Into Eternity (elokuva)

text: Into Eternity on tanskalaisen ohjaajan Michael Madsenin vuonna 2010 valmistunut dokumenttielokuva. Se kertoo Eurajoelle Olkiluodon saareen louhittavasta käytetyn ydinpolttoaineen loppusijoituspaikasta, Onkalosta.


title: Into Eternity (elokuva)

text: Elokuva koostuu paikalla kuvatusta materiaalista sekä ydinjätehuollosta vastaavan Posiva Oy:n asiantuntijoiden ja luolastoa louhivien työntekijöiden haastatteluista.


title: Into Eternity (elokuva)

text: "Into Eternityn" Suomen ensi-esitys oli tammikuussa 2010 Helsingin DocPoint-elokuvafestivaalilla. Sen jälkeen se on Suomessa kiertänyt useilla eri paikkakunnilla. Elokuva on myös esitetty Yle Teemalla nimellä "Onkalo – säteilevä hauta".


title: Into Eternity (elokuva)

text: "Into Eternity" on kerännyt useita eri palkintoja. Se on palkittu muun muassa Bergenissä Nordisk Panorama -festivaaleilla sekä Amsterdamin dokumenttielokuvafestivaaleilla.


title: Roihuvuoren pesäpallokenttä

text: Roihuvuoren pesäpallokenttä on Helsingin Roihuvuoressa sijaitseva pesäpallokenttä. Kenttä toimii naisten Superpesiksessä pelaavan Helsingin Roihun kotikenttänä.


title: Michael Madsen (täsmennyssivu)

text: Michael Madsen voi viitata ainakin seuraaviin henkilöihin:


title: Kauhujen juna

text: Kauhujen juna (; myös "The Blood Suckers") on Freddie Francisin ohjaama brittiläinen kauhuelokuva vuodelta 1965. Elokuvan tuottajana toimi Amicus Productions. "Kauhujen junan" pääosissa ovat Peter Cushing ja Christopher Lee. "Kauhujen juna" koostuu viidestä episodista, joissa kaikilla on oma tarinansa.


title: Kauhujen juna

text: "Kauhujen juna" on ensimmäinen Amicus Productionsin episodielokuvasarjassa. "Kauhujen junaa" seurasivat "Torture Garden – kohtalon lähettiläs" (1967), "The House That Dripped Blood" (1971), "Verisen kammion salaisuus" (1972), "Haudan tuolta puolen" (1972), "Ääniä haudasta" (1973), "Haudan tuolta puolen" (1973), "Tales That Witness Madness" (1974), "Kissojen kosto" (1977) ja "Hirvittävät hirviöt" (1980).


title: Kauhujen juna

text: "Kauhujen junan" käsikirjoituksesta vastasi Milton Subotsky. Subotsky myös tuotti elokuvan Max Rosenbergin kanssa Amicus Productionsille.


title: Kauhujen juna

text: Elokuvan kuvaukset alkoivat 25. toukokuuta vuonna 1964 Shepperton Studiosilla Surreyn Sheppertonissa 105 000 punnan budjetilla. Elokuvaa kuvattiin myös Hertfordshiressä. Elokuvaa kuvattiin Techniscope- ja Technicolor-menetelmillä. Kuvaukset päättyivät 3. heinäkuuta.


title: Kauhujen juna

text: Acker Bilk palkattiin alun perin näyttelemään Biff Baileyta kolmanteen osaan "Voodoo", mutta sai sydänkohtauksen ja hänen rooliinsa astui Roy Castle, jonka ensimmäinen elokuvarooli tämä oli.


title: Kauhujen juna

text: "Kauhujen juna" sai ensi-iltansa kotimaassaan Isossa-Britanniassa 23. helmikuuta vuonna 1965 Lontoossa. Isossa-Britanniassa elokuvan jakelusta vastasi Regal Films International.


title: Kauhujen juna

text: Elokuva julkaistiin 28. helmikuuta 1965 Yhdysvalloissa, jossa Paramount Pictures toimi elokuvan teatterilevityksestä. "Kauhujen juna" julkaistiin myös Ruotsissa 22. marraskuuta 1965, Turkissa joulukuussa 1965, Länsi-Saksassa 21. tammikuuta 1966, Portugalissa 6. toukokuuta 1966 ja Ranskassa 14. huhtikuuta 1971. Suomessa elokuva ei päässyt teatterilevitykseen sen väkivaltaisuuden takia. Elokuvan ikärajaksi määrättiin 19. joulukuuta 1966 "KK" eli kokonaan kielletty, mutta määräys on kumottu.


title: Kauhujen juna

text: Elokuva on julkaistu videolle ja DVD:lle vuosina 2003, 2005 ja 2006.


title: Jens Andreas Friis

text: Jens Andreas Friis (1821–1896) oli norjalainen saamen kielen ja kansatieteen tutkija. Hän luennoi vuodesta 1851 Oslon yliopistossa saamen ja suomen kielistä. Hänestä tuli 1863 yliopiston lehtori ja 1866 näiden aineiden ensimmäinen professori. Osaksi hänen ansiotaan on saamenkielisen Raamatun syntyminen.


title: Jens Andreas Friis

text: Hän julkaisi useita kielitieteellisiä teoksia sekä muun muassa romanttisen kertomuksen "Lajla" (1881, suom. "Laila", 1883). "Lajla" on filmattu kolmesti, "Laila, tunturien tyttö" 1929, "Laila" 1937 (molempien ohjaus George Schnéevoigt) ja "Laila, Lapin tytär "1958 (Rolf Husberg).


title: Västerhaninge

text: Västerhaninge on taajama ja entinen kunta nykyisessä Haningen kunnassa Keski-Ruotsissa. Alue kuuluu Tukholman lääniin ja Södermanlandin historialliseen maakuntaan. Vuoden 2010 lopussa Västerhaningen taajamassa oli 15 134 asukasta.


title: Västerhaninge

text: Västerhaningen kunta muodostettiin samannimisestä pitäjästä vuonna 1863. Vuoden 1952 kuntauudistuksessa kuntaa laajennettiin liittämällä siihen Muskön saaristokunta. Vuoden 1971 kuntauudistuksessa silloiset Västerhaningen ja Österhaningen kunnat yhdistettiin nykyiseksi Haningen kunnaksi. Västerhaningessa ja Muskössä oli aiemmin omat seurakunnat, mutta sittemmin ne on yhdistetty Västerhaninge-Muskön seurakunnaksi.


title: The Devil’s Agent

text: The Devil’s Agent () on John Paddy Carstairsin ohjaama saksalais-brittiläis-irlantilainen draamaelokuva vuodelta 1962. Sen pääosissa ovat Peter van Eyck, Marianne Koch, Christopher Lee ja Macdonald Carey. "The Devil’s Agent" sijoittuu kylmän sodan aikaiseen Itä-Saksaan.


title: The Devil’s Agent

text: "The Devil’s Agent" perustuu Hans Haben romaaniin "Im Namen des Teufels", jonka pohjalta ohjaaja Carstairs ja Robert Westerby laativat käsikirjoituksen. Elokuva on myös englanninkielinen versio saksalaisesta elokuvasta "Im Namen des Teufels", joka tuli ensi-iltaan vuonna 1961.


title: The Devil’s Agent

text: Elokuva kuvattiin Irlannin Dublinissa. se sai ensi-iltansa Isossa-Britanniassa syyskuussa vuonna 1962. Länsi-Saksassa elokuva julkaistiin 27. marraskuuta vuonna 1962.


title: Katarsis (elokuva)

text: Katarsis (myös "Sfida al diavolo") on Giuseppe Veggezzin ohjaama, tuottama ja käsikirjoittama italialainen kauhuelokuva vuodelta 1963. Elokuvan pääosissa ovat Christopher Lee ja Alma Del Rio.


title: Katarsis (elokuva)

text: "Katarsis" kuvattiin Roomassa. "Katarsis" sai ensi-iltansa 9. kesäkuuta vuonna 1963.


title: Gallus Guggumos

text: Gallus Guggumos (noin 1590 - 1666 tai myöhemmin) oli saksalainen säveltäjä ja urkuri. Noin vuosina 1610-1612 hän opiskeli työnantajansa Albrekt VI Baijerilaisen taloudellisella tuella Venetsiassa Giovanni Gabrielin johdolla. Vuonna 1612 Guggumokselta julkaistiin hänen ainoa tunnettu painettu sävellyskokoelmansa, latinankielisiä motetteja 4-6 lauluäänelle ja basso continuolle sisältävä "Mottecta IIII. V. et VI vocum" (Venetiis: apud Hæredem Angeli Gardani, MDCXII; näköispainos: Stuttgart: Cornetto-Verlag, ©1996. ISMN M-700032-45-6). Neljä vuotta myöhemmin ilmestyi lisäksi "Siren coelestis" -kokoelmassa (München: Alban Berg, 1616; 2. painos: München: Berg Witwe, 1622) yksittäinen vokaaliteos.


title: Horst

text: Horst (suom. "kotkanpesä") on saksankielinen sana. Se voi tarkoittaa:


title: Stranglehold (elokuva)

text: Stranglehold on vuonna 1962 julkaistu Lawrence Huntingtonin ohjaama brittiläinen toimintaelokuva, jonka pääosissa ovat Susan Shaw ja Nadja Regin.


title: Stranglehold (elokuva)

text: "Strangleholdin" on käsikirjoittanut Guy Elmes ja Joy Garrison. Elokuvan tuottajana toimi David Henley Argo Film Productionsille. Elokuva kuvattiin Pinewood Studiosilla Buckinghamshiren Iver Heathissa.


title: Pentti Vuorio

text: Pentti Vuorio voi tarkoittaa seuraavia henkilöitä:


title: Luettelo Ruotsin pientaajamista

text: Tämä artikkeli on luettelo Ruotsin pientaajamista vuoden 2010 tilanteen mukaisesti.


title: Luettelo Ruotsin pientaajamista

text: Luettelossa on ensimmäisenä pientaajaman nimi, toisena se kunta johon pientaajama kuuluu, kolmantena lääni jossa pientaajama pääosin sijaitsee ja viimeisenä pientaajaman väkiluku vuoden 2010 lopussa. Pientaajamat ovat ruotsinkielisen nimen mukaisessa aakkosjärjestyksessä. Jos pientaajaman nimen perässä on asteriski (*), niin silloin kyseinen pientaajama kuuluu osittain myös johonkin toiseen kuntaan. Tällöin kuntasarakkeessa on mainittu kaikki ne kunnat, joihin pientaajamasta kuuluu osia. Kunnat on järjestetty sen mukaan, missä kunnassa asuu suurin osa pientaajaman väestöstä. Jos pientaajama kuuluu useampaan kuin yhteen lääniin, niin sekin on mainittu luettelossa.


title: Luettelo Ruotsin pientaajamista

text: Vuoden 2010 lopussa pientaajamien kokonaismäärä oli 2 920 kappaletta. Tuolloin pientaajamissa oli 281 091 asukasta. Kaikkien pientaajamien maapinta-ala oli yhteensä 85 080 hehtaaria ja väestötiheys 330 asukasta maaneliökilometriä kohti. Ruotsin väestöstä 1 118 682 henkilöä eli 12 prosenttia asui taajamien ja pientaajamien ulkopuolella.


title: Corridors of Blood

text: Corridors of Blood on vuonna 1958 ensi-iltansa saanut brittiläinen kauhutrilleri. Sen ohjasi Robert Day, ja pääosissa ovat Boris Karloff ja Christopher Lee. "Corridors of Blood" sijoittuu 1840-luvun Lontooseen ja kertoo brittiläisestä kirurgista Thomas Boltonista (Karloff), joka kehittelee anestesiakaasuja, jotta voisi tehdä leikkauksia kivuttomasti. Kaikki ei mene kuitenkaan tohtorin kuvitelmien mukaan.


title: Corridors of Blood

text: Elokuvan käsikirjoituksesta vastasi Jean Scott Rogers. Tuottajina toimivat John Croydon ja Charles F. Vetter. "Corridors of Blood" kuvattiin Hertfordshiren Borehamwoodissa MGM British Studiosilla 90 000 punnan budjetilla. Elokuvan työnimenä oli "Doctor from Seven Dials".


title: Corridors of Blood

text: "Corridors of Blood" sai ensi-iltansa joulukuussa vuonna 1958 kotimaassaan Isossa-Britanniassa ja pääsi rajoitettuun teatterilevitykseen. Elokuva sai Isossa-Britanniassa neljä vuotta myöhemmin uusintaensi-illan 6. syyskuuta vuonna 1962. Yhdysvalloissa elokuva sai ensi-iltansa 5. kesäkuuta vuonna 1963 New Yorkissa. Metro-Goldwyn-Mayer toimi elokuvan levittäjänä. MGM:n kirjanpidon mukaan elokuva teki voittoa 14 000 dollarin edestä.


title: Corridors of Blood

text: "Corridors of Blood" on julkaistu videolle sekä DVD:lle vuosina 1998 ja 2006.


title: Ranskan yhteisö

text: Ranskan yhteisö ( tai lyhemmin "La Communauté") oli Ranskan ja sen entisten siirtomaiden vuonna 1958 muodostama yhteenliittymä, joka korvasi vuonna 1946 perustetun Ranskan unionin. Yhteisö hajosi, kun suurin osa Ranskan siirtomaista Afrikassa itsenäistyi vuoden 1960 aikana ja yhteisön elimet lakkasivat pian toimimasta. Virallisesti Ranskan yhteisö lakkasi kuitenkin olemasta vasta vuonna 1995, jolloin sitä koskevat maininnat poistettiin Ranskan perustuslaista.


title: Ranskan yhteisö

text: Ranskan yhteisö perustettiin Ranskan viidennen tasavallan perustuslailla, joka säädettiin Algerian sodan vuoksi. Algeriassa asuneet noin miljoona ranskalaista yrittivät päättäväisesti vastustaa Algerian itsenäistymistä, ja ilmaistakseen kantansa he järjestivät Algerissa laajoja mielenosoituksia 13. toukokuuta 1958. Mellakka, joka uhkasi kehittyä sisällissodaksi, sai myös Ranskassa aikaan poliittisen kriisin, joka johti neljännen tasavallan luhistumiseen. Kenraali Charles de Gaulle kutsuttiin jälleen valtaan, ja Ranskalle säädettiin uusi perustuslaki. Aluksi vaikutti siltä kuin de Gaulle olisi tukenut algerianranskalaisia heidän vaatimuksissaan; erään puheensakin hän päätti huutoon "ranskalaisesta Algeriasta ("Algérie Française"), mutta yksityisesti hän ilmaisi, ettei hänen tarkoituksenaan ollut ylläpitää yhden miljoonan siirtolaisen vuoksi hallintoa, jonka alaisina oli 9 miljoonaa algerialaista. Tämä kanta sai ilmaisunsa uudessa perustuslaissa, joka antoi merentakaisille territorioille oikeuden pyytää täydellistä itsenäisyyttä.


title: Ranskan yhteisö

text: Syyskuun 28. päivänä 1958 kaikkialla Ranskan unionissa pidettiin yleiseen äänioikeuteen perustuva kansanäänestys uudesta perustuslaista. Se hyväksyttiin sekä Ranskassa että kaikissa territorioissa paitsi Ranskan Guineassa, joka sen sijaan valitsi täydellisen itsenäisyyden. Jäljellä olevien merentakaisten territorioiden edustuselimien oli perustuslain 76. ja 91. pykälien mukaan valittava helmikuun 4. päivään 1959 mennessä jokin seuraavista vaihtoehdoista:


title: Ranskan yhteisö

text: Yksikään merentakainen territorio ei valinnut alueensa muuttamista merentakaiseksi departementiksi. Komorit, Ranskan Polynesia, Ranskan Somalimaa, Uusi Kaledonia ja St. Pierre ja Miquelon päättivät pysyä merentakaisina territoriona, kun taas Tšad, Dahomey, Ranskan Sudan (nykyinen Mali), Norsunluurannikko, Madagascar, Mauritania, Ranskan Kongo, Niger, Senegal, Ubangi-Shari (nykyinen Keski-Afrikan tasavalta) ja Ylä-Volta päättivät liittyä jäsenvaltiona Ranskan yhteisöön.


title: Ranskan yhteisö

text: Vuoden 1959 alkupuolella Ranskan yhteisön jäseniä olivat:


title: Ranskan yhteisö

text: Vaikka oli vain yksi "yhteisön kansalaisuus", territoriot, joista tuli yhteisön jäsenvaltiota, eivät olleet Ranskan tasavallan osia, ja niille myönnettiin laaja autonomia. Ne laativat omat perustuslakinsa, ja ne olisivat voineet muodostaa liittovaltioita myös keskenään. Yhteisön yhteinen lainsäädäntävalta rajoittui koskemaan vain ulkopolitiikkaa, maanpuolustusta, valuuttaa, yhteistä talous- ja finanssipolitiikkaa ja strategisia asioita sekä, ellei toisin erikseen sovittu, oikeuslaitosta, korkeampaa opetusta, ulkomaan- ja julkista liikennettä sekä tietoliikennettä. Yhteisö saattoi myös tehdä sopimuksia muiden valtioiden kanssa.


title: Ranskan yhteisö

text: Yhteisön liitännäisjäseninä olivat Ranskan hallinnassa olleet YK:n huoltohallintoalueet Ranskan Kamerun ja Ranskan Togomaa sekä englantilais-ranskalainen yhteishallintoalue Uudet-Hebridit.


title: Ranskan yhteisö

text: Perustuslain 91. artiklan mukaan yhteisön toimielinten oli aloitettava toimintansa 4. huhtikuuta 1959 mennessä. Niitä olivat:


title: Ranskan yhteisö

text: Yhteisön presidentti, jona toimi Ranskan tasavallan presidentti. Presidentin vaaliin osallistuivat myös jäsenvaltiot, ja kussakin valtiossa häntä edusti suurkomissaari. Vuonna 1958 Charles de Gaulle valittiin presidentiksi ehdottomalla enemmistöllä kaikissa jäsenvaltioissa.


title: Ranskan yhteisö

text: Yhteisön toimeenpaneva neuvosto kokoontui erinäisiä kertoja vuodessa jonkin jäsenvaltion pääkaupungissa presidentin kutsumana. Siihen kuuluivat kunkin valtion hallituksen päämies sekä eräät ministerit.


title: Ranskan yhteisö

text: Yhteisön senaatin muodostivat paikallisten edustuselinten jäsenet jäsenvaltioiden väkilukujen mukaisessa suhteessa. Tällä elimellä ei käytännössä ollut mitään valtaa, ja kokoonnuttuaan kaksi kertaa se lakkautettiin maaliskuussa 1961.


title: Ranskan yhteisö

text: Yhteisön välitystuomioistuin, johon kuului seitsemän presidentin nimittämää tuomaria. Se ratkaisi jäsenvaltioiden välisiä riitakysymyksiä.


title: Ranskan yhteisö

text: Koska Ranska ei halunnut tulla "siirtomaidensa siirtomaaksi", afrikkalaisten ei annettu valita enemmistöä yhteisön elinten jäsenistä, ja sikäläisten oli käytännössä liityttävä johonkin ranskalaiseen puolueeseen voidakseen tulla valituiksi.


title: Ranskan yhteisö

text: Ranskan yhteisö yritti yhä ylläpitää läheistä yhteistyötä jäsenvaltioidensa ja Ranskan hallituksen välillä. Ranskan hallitus vastasi turvallisuudesta ja jossakin määrin kaikkien valtioiden politiikasta.


title: Ranskan yhteisö

text: Ranskan yhteisö toimi alun perin tarkoitetulla tavalla vain vuonna 1959, jonka aikana toimeenpaneva neuvosto kokoontui kuusi kertaa eri jäsenmaiden pääkaupungeissa. Välittömästi kuudennen, Dakarissa joulukuussa pidetyn kokouksen jälkeen presidentti de Gaulle myöntyi Malin vaatimukseen kansallisesta itsenäisyydestä, mikä aloitti tapahtumasarjan, joka johti yhteisön kaikkien jäsenmaiden itsenäistymiseen vuonna 1960. Kesäkuun 4. päivänä 1960 annetulla lailla nro 60-525 perustuslakiin lisättiin 85. ja 86. artiklat, jotka sallivat jäsenmaiden itsenäistyä, joko pysyen yhteisön jäseninä tai eroten siitä. Tämä lisäys salli myös jo itsenäistyneen valtion liittyä yhteisöön menettämättä itsenäisyyttään, mitä mahdollisuutta kuitenkaan yksikään maa ei koskaan käyttänyt.


title: Ranskan yhteisö

text: Ranska yritti täten muodostaa entisistä siirtomaistaan Brittiläisen kansainyhteisön kaltaisen yhteenliittymän, mikä kuitenkin epäonnistui. Vuonna 1961 enää vain Keski-Afrikan tasavalta, Tšad, Kongo, Gabon, Madagaskar ja Senegal kuuluivat Ranskan yhteisöön. Sen perustuslailliset elimet eivät enää toimineet eikä termiä "yhteisön presidentti" enää käytetty virallisissa asiakirjoissa. Näytti siltä, että ainoa ero yhteisöön kuuluvien ja siitä eronneiden valtioiden välillä oli siinä, että jäsenvaltioiden diplomaattisilla edustajilla Pariisissa oli "suurkomissaarin" (), muilla taas "suurlähettilään" () arvonimi. Jälkimmäistä nimitystä kuitenkin käytettiin yhä yleisemmin myös edellisistä.


title: Ranskan yhteisö

text: Vaikka Ranskan yhteisö käytännössä lakkasi olemasta järjestönä jo 1960-luvun alkupuolella, sen jäljelle jääneet jäsenmaat eivät koskaan virallisesti eronneet siitä, eikä sitä koskevia artikloja poistettu Ranskan perustuslaista ennen kuin ne lopulta kumottiin 4. elokuuta 1995 annetulla perustuslaillisella lailla 95-880.


title: Red Wings Airlines

text: Red Wings Airlines on vuonna 1999 Moskovassa, Venäjällä nimellä VARZ-400 perustettu lentoyhtiö. Ennen nykyistä nimeään yhtiö oli tunnettu nimellä Airlines 400. Lentoyhtiö tarjoaa sekä reitti-, rahti- että tilausliikennettä. Yhtiön nykyinen toimitusjohtaja on Eugene Klyucharyov. Yhtiö toimii Moskovan Domodedovon lentoasemalta.


title: Benjamin Frosterus

text: Gustaf Benjamin Frosterus (30. lokakuuta 1866 Porvoo – 1. huhtikuuta 1931 Helsinki) oli suomalainen geologi. Hän valmistui filosofian lisensiaatiksi 1895, oli valtiongeologi vuodesta 1889, geologisen toimikunnan agrogeologisen osaston johtaja vuodesta 1918, Valtion maantutkimuslaitoksen johtaja 1926–1931 ja sai professorin arvon 1926. Hän julkaisi alan teoksia, muun muassa "Epämetalliset hyödylliset mineraalit" (1919) ja "Suomen maaperä" (1922). Hän oli alallaan kansainvälisesti arvostettu.


title: Benjamin Frosterus

text: Hänen isänsä oli Johan Gustaf Frosterus ja sisarensa Hanna Frosterus-Segerstråle.


title: Roskaa!

text: Roskaa! on suomalaisen rock-yhtye Rautalukon vuonna 2012 julkaistu debyyttialbumi.


title: Alexander Klitzpera

text: Alexander Klitzpera (s. 19. lokakuuta 1977 München, Länsi-Saksa) on saksalainen entinen jalkapalloilija, pelipaikaltaan keskuspuolustaja.


title: Gustaf Frosterus

text: Johan Gustaf Frosterus (1826–1901) oli suomalainen historiantutkija. Hän toimi historian ylimääräisenä professorina vuodesta 1867 ja oli kouluhallituksen ylitarkastaja 1869–1900.


title: Gustaf Frosterus

text: Hänen poikansa oli Benjamin Frosterus.


title: Rick Rozz

text: Rick Rozz (s. 9. tammikuuta 1967) on yhdysvaltalainen kitaristi. Hänet tunnetaan mm. Deathin ja Massacren entisinä kitaristeina. Hän soitti ensin mainitussa yhtyeessä ainoastaan yhdellä studioalbumilla.


title: Rick Rozz

text: Nykyisin Rozz soittaa M Inc.-nimisessä death metal-yhtyeessä.


title: Johan Carl Emil af Frosterus

text: Johan Carl Emil af Frosterus (1830–1900) oli senaattorina oikeusosastossa vuosina 1882–1890, ja sen jälkeen Vaasan hovioikeuden presidentti 1890–1900.


title: Johan Carl Emil af Frosterus

text: Hänen isänsä oli Robert Frosterus, jonka lapset aateloitiin isänsä ansioista vuonna 1875.


title: Eeva-Leena Vaahtio

text: Eeva-Leena Vaahtio on suomalainen kirjailija. Koulutukseltaan hän on yhteiskuntatieteiden tohtori.


title: Lotus (Christina Aguileran albumi)

text: Lotus on yhdysvaltalaisen laulajan Christina Aguileran seitsemäs studioalbumi, joka julkaistiin marraskuussa 2012. Albumin tuottajina toimivat muun muassa Alex da Kid, Shellback, Max Martin ja Jayson DeZuzio. Albumilta julkaistiin singleinä kappaleet ”Your Body” ja Blake Sheltonin kanssa levytetty duetto ”Just a Fool”.


title: Lotus (Christina Aguileran albumi)

text: Albumi nousi ilmestymisviikollaan Billboardin listalla sijalle seitsemän. Sen ensimmäisen viikon myynti oli kuitenkin vähäisempää kuin Aguileran aiempien albumien. Syyskuuhun 2014 mennessä albumia oli myyty Yhdysvalloissa 290 000 kappaletta.


title: Lotus (Christina Aguileran albumi)

text: Vuonna 2010 julkaistun albuminsa "Bionicin" jälkeen Aguilera koki avioeron, näytteli ja lauloi "Burleski"-elokuvassa, toimi "The Voice" -ohjelman tuomarina ja julkaisi Maroon 5 -yhtyeen kanssa menestyvän ”Moves Like Jagger” -kappaleen. Huhtikuussa hän kertoi tekevänsä uutta kappaletta Cee Lo Greenin kanssa. Hän sanoi haluavansa seuraavalle albumilleen ”henkilökohtaisia” lauluja.


title: Lotus (Christina Aguileran albumi)

text: Aguileran edellinen studioalbumi "Bionic" ei menestynyt hyvin. Aguilera itse on arvellut sen johtuneen albumin futuristisesta musiikkityylistä. "Lotus"-albumilla hän palaa tyylillisesti lähemmäksi valtavirran poppia. Albumi sisältää duetot Aguileran kanssa "The Voice" -ohjelmassa esiintyneiden Blake Sheltonin ja Cee Lo Greenin kanssa.